Miloš Ilić u Novoj Iskri - LookerWeekly.com magazin\nMiloš Ilić, kreativni i art direktor iz Beograda sa bogatim internacionalnim iskustvom i brojnim značajnim projektima za neke od najvećih svetskih brendova, održaće predavanje pod naslovom “Praktični saveti u doba rekalibracije” u dizajn inkubatoru Nova Iskra, u četvrtak 6. februara u u 17.30h. Ulaz je slobodan.\nMiloš Ilić je tokom poslednjih osamnaest godina formirao i vodio visoko nagrađivane timove po Evropi, Bliskom Istoku i Americi. Radio je kao predavač na Miami Ad School, jednoj od najprestižnijih škola za advertajzing u svetu i bio strateško-kreativni konsultant za istaknute svetske kompanije i organizacije kao što su Ferarri, Ikea, Mars, Amnesty International, Samsung, Nissan, VW i mnogi drugi. Ilić je bio idejni tvorac, strateg i kreativni direktor niza kampanja koje su osvajale najprestižnije međunarodne nagrade – Cannes Lions, Epica, One Show… – i jedini je autor iz našeg regiona koji je uvršten u Gunn Report, najrespektabilniju svetsku publikaciju o advertajzingu. Agencije u kojima je radio primile su više od 250 svetskih nagrada za projekte na kojima je radio – od klasičnog oglašavanja, grafičkog dizajna i ilustracije do muzike koju je komponovao.\nMeđu agencijama sa kojima je sarađivao ili radio na pozicijama kreativnog direktora su Saatchi & Saatchi, Leo Burnett, DDB i TBWARaad u Dubaiju. Tokom poslednjih nekoliko godina, Miloš je ponovo baziran u Srbiji, gde je na poziciji Chief Creative Officer agencije Luna/TBWA, koja je deo TBWA grupe, jedne od najvećih globalnih mreža agencija.


Obradović: Igokea kvalitetna ekipa sa sjajnim trenerom – RTV SUNCE Arandjelovac\nHome » Sport » Obradović: Igokea kvalitetna ekipa sa sjajnim trenerom\nin Sport 03/12/2021\nUtakmica 10. kola ABA lige između Igokee i Partizana igra se u Laktašima u subotu od 19 časova, a strateg Partizan je istakao kvalitet suparničkog tima.\n„Igokea je dobar tim gde god da igra. Mi ćemo odraditi dobru pripremu za meč, oni su tim sa velikim iskustvom, moraćemo dosta da vodimo računa o njihovoj odbrani, koja je vrlo specifična. Imaju promenjen sastav u odnosu na prošlu sezonu, imaju kvalitet, a tu je i dalje trener Dragan Bajić koji radi izvanredan posao“, rekao je trener košarkaša Partizana.\nObradović je naglasio da će dobra igra u odbrani biti presudna za ishod meča.\n„Mi moramo da odigramo dobru odbranu, pogotovo na njihovim najopasnijim igračima. Sa druge strane ćemo morati vrlo pametno i strpljivo da napadamo i da pogađamo otvorene šuteve. Imali smo devet igrača u raznim reprezentacijama i to je najveća čast za svaki klub i dokaz da se u Partizanu radi dobro“, izjavio je Obradović za klupsku televiziju.\nPrethodna: Vakcinacija protiv gripa\nSledeća: Union Berlin nastavlja da iznenađuje, pao i Lajpcig


Evo šta donose izmene Zakona o srednjem obrazovanju\nNovi koncept bi trebalo da unapredi kvalitet srednjeg obrazovanja i omogući prohodnost učenicima na sledeće nivoe obrazovanja, utvrđeno je izmenama Zakona o srednjem obrazovanju i vaspitanju koje je usvojila Skupština Srbije.\nPrecizirano je da se srednje obrazovanje završava polaganjem ispita na državnom nivou, a vrste tih ispita su opšta matura, stručna i umetnička matura, završni ispit srednjeg stručnog obrazovanja, specijalistički i majstorski ispit.\nUčenik koji završi trogodišnje srednje stručno obrazovanje po modelu dualnog obrazovanja ima pravo na polaganje stručne ili opšte mature ukoliko je savladao program za sticanje kompetencija potrebnih prema programu mature i to posle najmanje dve godine po završetku srednjeg obrazovanja.\nPredviđeno je da učenik koji je završio četvrti razred srednje škole po internacionalnom program može da polaže internacionalnu mature, a definisana je i nastava na daljinu.\nPropisana je obaveza škole da učestvuje u nacionalnim i međunarodnim testiranjima (nacionalna testiranja Zavoda za vrednovanje kvaliteta obrazovanja i vaspitanja, PISA i TIMS).\nŠkolski programi uključiće i programe zaštite od nasilja i programe prevencije drugih oblika rizičnog ponašanja i program zaštite od diskriminacije.


Beta 25. maja 2021. 11:35\nFondacija „Tijana Jurić“ saopštila je danas da su tokom 2020. godine nestale 44 maloletne osobe ali su ocenili da je dobra vest da nije bilo kriminalnih otmica, niti nestanaka povezanih sa krivičnim delima.\n„Medjunarodni dan nestale dece, 25. maj dočekujemo sa sličnom statistikom kao i prethodnih godina. Tokom 2020. godine prijavljen je nestanak 1.372 punoletna lica, od kojih je pronadjeno 1.280 osoba. U 2020. nestalo je čak 1.147 maloletnih lica od kojih je pronadjeno 1.103“, navodi se u saopštenju fondacije.\nIstiču da je veoma važno da nestali ne budu zaboravljeni i da se iz tog razloga Fondacija „Tijana Jurić“ od 2015. godine bori za uvodjenje Amber Alerta – sistema za brzo alarmiranje javnosti u slučajevima nestale dece.\n„Molba Fondacije je da i MUP Srbije svoj registar nestalih lica načini javnim kako bi cela država znala koliko lica nestaje tokom godine, a koliko njih je pronadjeno, kako je običaj u državama širom sveta“, navode iz Fondacije.


Nemačko tržište rada spremno za radnike sa Balkana › Made-in-Germany.rs\nVladajuća koalicija u Nemačkoj prihvatila je predlog poslanika Bundestaga Josipa Juratovića da svaki stranac koji, na osnovu tarifnog sporazuma sa poslodavcem u Nemačkoj, ima zaključen ugovor o radu, može da dobije radnu dozvolu i boravak na neograničeno vreme.\nKoalicija na vlasti predložila je i da se na godišnjem nivou kontingent izdatih radnih dozvola za radnike iz zemalja zapadnog Balkana, ograniči na 20.000, saopšteno je iz Juratovićeve kancelarije, a prenosi agencija “Tanjug”.\nJuratović, koji je u Bundestagu izaslanik za integracije frakcija nemačke Socijaldemokratske partije (SPD), zalaže se za legalno ostvarivanje prava na boravak u Nemačkoj doseljenika sa Zapadnog Balkana, odnosno da mogu legalno da dobiju dozvolu za rad i time izbegnu opasnost od iskorišćavanja i proterivanja, navodi se u saopštenju.\nOd početka 2014. godine ukupno 77.000 ljudi sa Zapadnog Balkana zatražilo je politički azil u Nemačkoj, uglavnom u nadi da će tu pronaći zaposlenje, imati redovna primanja i bolje uslove života. Nemačka, međutim, u 99 posto slučajeva odbija takve azilante, uz obrazloženje da ekonomsko siromaštvo ne predstavlja razlog za dobijanje političkog azila.\nJuratović istovremeno podržava inicijativu kojom je Nemačka od jeseni 2014. godine proglasila Srbiju, Makedoniju i Bosnu i Hercegovnu sigurnim zemljama, kako bi se ubrzao postupak obrade zahteva koji su došli iz tih zemalja. Po njegovom mišljenju, zbog toga je važno da se kao sigurne zemlje porekla proglase i preostale tri zemlje zapadnog Balkana, Albanija, Kosovo i Crna Gora, ističe se u saopštenju Juratovićeve kancelarije.


Bh. istraživačima na raspolaganju najsavremeniji laboratoriji u Trstu\nFederalni ministar obrazovanja i nauke Damir Mašić, na poziv sekretara Centralnoevropske inicijative (CEI) i ministra obrazovanja, nauke, mladih i sporta Ukrajine Dmytra Tabachnyka, učestvovao je u radu Ministarske konferencije posvećene razvoju nauke i tehnologije, u Trstu.\nNa dnevnom redu konferencije našla su se pitanja koja se odnose na razvoj nauke i naučno-istraživačkog rada, te praktičnu primjenu naučnih dostignuća. Ministar Mašić je iskoristio ovu priliku i za susrete sa kolegama iz regije i Evropske unije, tokom kojih su razmatrane mogućnosti za unapređenje saradnje i razmjenu iskustava u domenu nauke i obrazovanja.\nIskazana je potreba za čvršćom vezom između nauke, tehnologije i poslovnog sektora, čime se treba unaprijediti konkurentnost naše zemlje, te smanjiti nezaposlenost koja predstavlja veliki problem kako za Bosnu i Hercegovinu, tako i za cijelu regiju.\nMinistar Mašić se tokom posjete ELETTRA/FERMI laboratoriji i Međunarodnom centru za teorijsku fiziku - ICTP (UNESCO - IAEA) u Trstu upoznao sa mogućnošću studijskih boravaka bosanskohercegovačkih naučnika i istraživača u ovim istraživačkim laboratorijama, te je iskazao spremnost Federalnog ministarstva obrazovanja i nauke da pruži podršku realizaciji i intenziviranju takvih aktivnosti.


Mijatović: Kamp Vučjak danas mora biti zatvoren\nMijatović: Kamp Vučjak danas mora biti zatvoren Komesarka Saveta Evrope, Dunja Mijatović, posetila je danas migrantski kamp Vučjak, kod Bihaća, i poručila da taj centar mora biti zatvoren već danas, javila je sarajevska N1 tv.\nU migrantskom kampu Vučjak kod Bihaća, gde prema poslednjim informacijama još uvek boravi oko 600 migranata, situacija je gora nego ikad. Samo najhrabriji se još usuđuju da, kako oni kažu, “idu na gejm” (kocka), kako bi pokušali da preko minskih polja i planine Plješivica ...\nMigranti u kampu Vučjak u BiH susreću se sa zimom i snegom. Oni su i dalje u ovom kampu, uprkos apelima da odatle budu premešteni pre zime. Tagovi ...\nVest da će kasarna u Blažuju, nedaleko od Sarajeva, uskoro postati novi migrantski kamp u koji će biti dovezeni stanovnici neuslovnog kampa Vučjak kod Bihaća, uplašila je brojne stanovnike ovog mesta. Prema izjavama ministra bezbednosti BiH Dragana Mektića, za dvadeset dana bi ...


autor: Odjek 25.04.2019 0\nPozivaju se studenti novinarstva da se prijave na 6. Međunarodni festival „On the Record“, koji će biti održan od 13. do 15. septembra 2019. godine u Novom Sadu u okviru Letnje škole novinarstva i projekta “Nove tehnologije – nove odgovornosti”.\nNa festivalu su zastupljene sledeće kategorije:\nа) TELEVIZIJSKE FORME do 10 minuta\nb) RADIJSKE FORME do 10 minuta\nMeđunarodni stručni žiri samostalno odlučuje i dodeljuje nagrade festivala. Sačinjavaju ga troje eminentnih novinara iz regiona.U svim kategorijama takmičarskog programa festivala dodeljuju se prva, druga, treća i nagrada publike.\nSvaka obrazovna institucija može konkurisati u takmičarskom programu sa više studentskih radova, ali studenti samostalno samo sa jednim radom u jednoj od navedenih takmičarskih kategorija.\nPrijave za učešće na festivalu podnose se najkasnije do 1. septembra 2019. godine. Prijavni formular može se preuzeti sa sajta Odseka za medijske studije.\nPopunjen prijavni formular poslati elektronskim putem na e-mail adresu [email protected] Video i audio radovi se takođe šalju elektronskim putem preko odabranog fajl hosting servisa (wetransfer, dropbox i dr).\nPrijavu mogu poslati studenti/autori, mentori i visokoškolske ustanove.\nPrijavljeni radovi za festival produkciono ne mogu biti stariji od dve godine.\nOrganizator ima pravo da javno prezentuje sve prispele radove prema svojim potrebama, što je definisano i prijavom za učešće na festival koju popunjava svaki od učesnika. Za učešće na festivalu organizator učesnicima ne naplaćuje kotizaciju.\nOrganizator zadržava pravo korišćenja festivalskih radova i njihovih delova u svrhu promocije i prezentacije festivala. Po završetku festivala, nagrađeni radovi mogu biti objavljeni u nekoj od medijskih kuća sa kojim festival postigne dogovor o emitovanju, kao i na našem portalu.\nUkoliko rad učesnika bude nagrađen, autor se prijavom na festival obavezuje da prisustvuje svečanom uručenju nagrada. Ukoliko je autor nagrađenog priloga sprečen da dođe na svečanu dodelu nagrada, dužan je da na vreme o tome obavesti organizatora festivala.\nViše informacija o prethodnom izdanju festivala pronađite na našem sajtu i na Fejsbuk stranici festivala.


SAD razmeštaju nove rakete u Aziji da napadnu Kinu sa manje udaljenosti - KINA SPREMA SUROV ODGOVOR | WebTribune\nHome SPEKTAR SAD razmeštaju nove rakete u Aziji da napadnu Kinu sa manje udaljenosti – KINA SPREMA SUROV ODGOVOR\nAmerika se nada nada da će u Aziji „pre ili kasnije“ razmestiti nove rakete srednjeg dometa, odgovorio je američki šef odbrane Mark Esper na pitanje o potezu koji bi mogao da ima velike posledice za regionalnu bezbednost.\nEsperove izjave verovatno će povećati tenzije sa Pekingom i pojačati strahove od nove trke u naoružanju koja uključuje SAD, Kinu i Rusiju.\n“Da, voleo bih”, Esper je kasno u subotu odgovorio na pitanje da li Sjedinjene Države razmatraju razmeštanje novog konvencionalnog oružja srednjeg dometa u Aziji, sada kada Vašington više nije vezan ugovorom o nuklearnim snagama srednjeg dometa (INF), iz kog su se SAD formalno povukle dan ranije.\n„Želeli bismo da ih razmestimo pre ili kasnije“, rekao je Esper, prema transkriptu objavljenom uoči dolaska u Sidnej, na početak nedeljne turneje po Aziji. „Ali, sa ovakvim programima, treba vremena. Morate da dizajnirate i razvijete, testirate i uradite sve te vrste stvari.\n„Voleo bih kada bi to bilo za nekoliko meseci“, rekao je u pogledu razmeštanja. “Ali ove stvari obično traju duže nego što očekujete.”\nEsper nije rekao gde će projektili biti razmešteni ali su stručnjaci rekli da su među mogućim lokacijama azijski saveznici poput Japana i Australije, kao i američka teritorija u Guamu.\n“Ne bih pretpostavljao, jer sve te stvari zavise od naših planova”, rekao je Esper. “To su stvari o kojima uvek razgovarate sa svojim saveznicima”.\nAmerički predsednik Donald Tramp je za izlazak Vašingtona iz sporazuma INF stalno krivio Rusiju. Ali ako pogledamo bolje izgleda da je Kina, nagomilavanjem svojih raketnih snaga, koje predstavljaju ozbiljnu pretnju američkim vojnim bazama u Japanu i drugim regionima, takođe igrala veliku ulogu u odluci o ukidanju sporazuma o kontroli naoružanja iz 1987. godine.\nTramp je u oktobru rekao da će SAD raskinuti sporazum između Vašingtona i Moskve iz 1987. koji je zabranio sve rakete na kopnu sa dometom od 500 do 5.500 km (310 do 3.420 milja). Pakt je obuhvatio rakete kratkog i srednjeg dometa, koje mogu da nose i nuklearne i konvencionalne bojeve glave, ali nije zabranio vazdušno ili pomorsko oružje.\nKina je upozorila Sjedinjene Države da će preduzeti određene protivmere ako Vašington nastavi sa planovima za razmeštanje raketa na kopnu u azijsko-pacifičkom regionu.\nKina susedima: Razmislite dva puta pre nego što primite američke rakete\nIzjava kineskog ministarstva inostranih poslova dolazi u utorak nakon što je američki ministar odbrane Mark Esper rekao da su SAD sada slobodne da rasporede oružje nakon povlačenja iz sporazuma o nuklearnim silama srednjeg dometa (INF) s Rusijom.\n„Kina neće mirno stajati i biće primorana da preduzme kontramere ako SAD u ovaj deo sveta počnu da razmeštaju rakete srednjeg dometa“, rekao je Fu Cong, direktor za kontrolu oružja u Ministarstvu spoljnih poslova.\n„Takođe pozivamo naše susede, naše susedne zemlje, da budu oprezne i da ne dozvole SAD-u razmeštanje raketa srednjeg dometa na svojim teritorijama“, dodao je on, imenujući Australiju, Japan i Južnu Koreju.\n„To ne bi služilo nacionalnom bezbednosnom interesu ovih zemalja“, rekao je.\nFu je izjavio da su se tenzije između dveju zemalja rasplamsale usled eskalacije trgovinskog rata.\nU ponedeljak je Australija odbacila mogućnost da se rakete rasporede na njenom tlu, rekavši da Kanbera nije ča ni pitana da ih ugosti.\nBivši oficir Kfora: Boriću se da Oslo povuče priznanje Kosova\nZa ovog Grka nikad niste čuli a on je jedan od organizatora bombardovanja Srbije i stvaranja “Otpora”\nRuski raketni sistem protivvazdušne odbrane S-500 je 20 godina ispred konkurencije


Održan prvi Korejsko-srpski forum: E-uprava i pametni gradovi za budućnost\nUčesnici foruma bili su vodeći vodeći inovatori u domenu ICT i Smart City tehnologija kao što su Korea Telecom, Icomer, Unidocs, Docson, Igloo Security, Good Consulting Company, LG U+ i Grib.\nNa prvom Korejsko-srpskom forumu o e-upravi i pametnim gradovima, kojeg su danas u Beogradu organizovali Korejska agencija za promociju trgovine i investicija (KOTRA), Ambasada Republike Koreje i NALED, ocenjeno je da je ključ ekonomskog uspeha Srbije digitalizacija, zasnovana na razmeni podataka, a ne dokumenata i usmerena na potrebe građana, a ne institucija. Ključno je učenje na iskustvima drugih zemalja i razumevanje da je razvoj e-uprave kao pokretna meta - proces koji nikad ne može da bude završen.\nOtpravnik poslova u ambasadi Republike Koreje, Hunso Jun podsetio je da su ove godine korejske investicije u Srbiju udvostručene i da su uglavnom bile usmerene na proizvodnju. Kao primer naveo je fabriku emajliranih bakarnih žica Essex Europe u Zrenjaninu koja će u novembru otpočeti sa radom.\nUčesnici foruma bili su vodeći vodeći inovatori u domenu ICT i Smart City tehnologija kao što su Korea Telecom, Unidocs, Docson, Seculayer, Good Consulting Company, LG U+ i Grib. Poslovnoj i stručnoj zajednici, državnim institucijama, lokalnim samoupravama i međunarodnim organizacijama u Srbiji predstavili su najbolje prakse i istakli da je za razvoj e-uprave ključna podrška države.\nKorejsko-srpski forum bio je prilika i da se čuje kako izbeći rizike koje ubrzana digitalizacija nosi, pre svega stvaranjem digitalnog jaza između mlađe i starije odnosno urbane i ruralne populacije. Kao primer dobre prakse istaknut je korejski projekat „Internet sela“ koji je za manje od 10 godina povećao upotrebu kompjutera na selu sa 37% na 72%, a korišćenje interneta sa 9% na 66% i pružio šansu lokalnom stanovništvu da putem e-trgovine plasiraju proizvode i kreiraju prilike za svoje ekonomsko osnaživanje.\nStrategija razvoja e-uprave u Srbiji do maja 2019.\nDirektor Kancelarije za IT i e-upravu u Vladi Srbije, Mihailo Jovanović najavio je da će do maja 2019. biti donet prvi strateški dokument Vlade Srbije o razvoju e-uprave. On je podsetio da je u proteklih godinu dana, donošenjem zakona o e-poslovanju, e-upravi i zaštiti podataka o ličnosti značajno unapređena regulativa u razvoju e-uprave. Do kraja godine očekuje se i donošenje 29 podzakonskih akata koji će omogućiti primenu zakona u praksi.


Emocije na poslu - Gi Group Montenegro\nEmotivna pismenost je vještina koja nam omogućava da razumijemo sopstvena osjećanja i da znamo šta sa njima da radimo. Kada razumijemo šta osjećamo i zašto nešto osjećamo, razvijamo i sposobnost da razumijemo tuđa osjećanja, što nam donosi višestruku dobit, jer bolje razumijemo sebe, a bolje razumijemo i druge, pa samim tim možemo da pravimo iskrenije i zdravije odnose. Oslušnuti ljude sa kojima radimo, dati prostora ličnom da bude tema razgovora, razumjeti faze stanja i emocija (dok prolaze kroz neku promjenu, na primjer), ali i sagledati šta nas motiviše da bi dali svoj maksimum u zajedničkom zadatku, to je emotivna inteligencija na poslu.\nRad na sebi kao osnova emocionalne inteligencije\nAnaliza uticaja koje osjećanja imaju na naše ponašanje\nKako prepoznati emocionalna stanja i potrebe koje stoje iza njih\nSvijest o sopstvenim snagama i slabostima\nSamomotivacija – kako podsticati sebe i upravljati svojom motivacijom?\nU savremenim poslovnim okruženjima sve veća pažnja se poklanja razvoju vještina koje nazivamo emocionalnom inteligencijom. Iskustva pokazuju da upravo te vještine dugoročno dovode do postizanja boljih rezultata, doprinose inovativnosti i kreativnosti, pomažu kreiranju kvalitetnih i produktivnih timova. Oslanjajući se na isprobane dobre prakse i najnovije rezultate istraživanja iz psihologije, neuronauke i biznisa, radionica je usmjerena na razvoj vještina koje nam pomažu da lakše prepoznajemo svoja i tuđa osećanja, da ih bolje razumijemo i da svrsishodno odgovaramo na njih kako bismo postizali bolje rezultate.


EU je pred tragičnim raspadom – to je rezultat propasti neoliberalne politike! – NAJNOVIJE VESTI\nRast desničarskih emocija i pokreta protiv establišmenta, kao rezultat propasti neoliberalne politike u Evropi, mogu da dovedu do tragičnog raspada EU, tvrdi Noam Čomski, američki lingvista, filozof, istoričar i politički aktivista\nČomski navodi da bi pobeda desničarske kandidatkinje za predsednicu Francuske Marin Le Pen na predsedničkim izborima prouzrokovala inicijativu za istupanje Francuske iz zajednice evropskih država.\n– Ako Unija doživi raspad, mislim da bi to bio tragičan razvoj događaja. Neoliberalna politika je dizajnirana tako da vodi stagnaciji ili čak odbacivanju većeg dela populacije, podriva demokratiju i ta tvrdnja je istinitija u primeru Evropske unije, nego u SAD – rekao je Čomski.\nPrema njegovim rečima, rezultat svega toga je bes običnih ludi zbog raspada svih nada o boljoj budućnosti.\n– Iako je evropska integracija jedna od velikih dostignuća posle Drugog svetskog rata, postala je praktično disfunkcionalna. Establišment stvoren na osnovu jedne valute, bez prave političke strukture je recept za katastrofu – ističe Čomski.\nPrema njegovim rečima, nema mehanizama za bogate sektore da pomognu siromašnim u teškim trenucima.\n– Postoji rigidna struktura u nekim evropskim državama poput Grčke i Italije, koje nemaju kontrolu nad valutom i ne postoji sistem koji to kompenzuje, kao što je slučaj sa federalnom strukturom u SAD. U Evropi, ko god bude izabran i na kojoj godi se strani političkog spektra nalazi, politike ostaju iste jer te politike ne određuju politike države, već idu neizabranim birokratama, tako da države EU ne mogu da deluju u svom interesu – dodaje Čomski.\nDodaje da je agenda pojedinih grupa, poput one koju je formirao bivši ministar finansija Grčke Janis Varufakis ispunjena namerom da se spasi EU, tako što će se problemi rešavati daleko konstruktivnijim pristupom.


srbijasport.net - Vesti - Fudbal - SLB: Sjajna serija Resnika za prvo mesto\nPonedeljak, 06.04.2020 03:58\nEkipa Resnika je zabeležila i treću pobedu u nizu i izbla na vrh tabele Srpske lige "Beograd". Proteklog vikenda u goste je stigao Srem iz Jakova, koji takodje nije mogao da izbegne poraz. U odličnoj fudbalskoj predstavi pred prelepim ambijentom punih tribina stadiona "Đorđe Zarić" zabeležen je novi trijumf Resnika (2:1).\nDomaćin je još jednom bio superioran i pokazao svoj kvalitet, razuverivši sve neverne tome da prva pozicija na tabeli nije slučajna. Šest kola do kraja jesenjeg dela prvenstva, usled dobrih rezultata ekipi Resnika se otvorila ozbiljna prilika za osvajanje naslova jesenjeg prvaka.\nNarednog vikenda Resnik ima priliku da zabeleži još jedan dobar rezultat jer u goste stiže Grafičar, koji i nije u najboljoj formi. Nema sumnje da će stadion biti ispunjen do poslednjeg mesta, a na igračima je da opravdaju sad već ulogu favorita u ovom meču.\nFudbal Muškarci Srpska liga "Beograd" Resnik Srbija Grad Beograd Rakovica\n30 .kolo Srpska liga "Beograd"\nSrem 2 : 2 Hajduk\nSindjelić 0 : 2 BASK\nGrafičar 1 : 0 Voždovac\nResnik 1 : 0 Dorćol\nMladenovac 1 : 1 Železničar (BV)\nKovačevac 0 : 0 Sopot\nBeograd 0 : 2 Radnički (O)\nPalilulac 0 : 2 Šumadija\n1 BASK 30 17 7 6 58\n2 Radnički (O) 30 17 6 7 57\n3 Šumadija 30 15 11 4 56\n4 Srem 30 11 10 9 43\n5 Sindjelić 30 11 7 12 40\n6 Voždovac 30 9 13 8 40\n7 Beograd 30 10 10 10 40\n8 Resnik 30 10 9 11 39\n9 Kovačevac 30 10 9 11 39\n10 Palilulac 30 9 11 10 38\n11 Hajduk 30 10 6 14 36\n12 Dorćol 30 9 9 12 36\n13 Mladenovac 30 10 5 15 35\n14 Grafičar 30 9 7 14 34\n15 Sopot 30 7 12 11 33\n16 Železničar (BV) 30 4 12 14 24


Fijat najveći izvoznik Srbije - vesti - srp\nFijat najveći izvoznik Srbije\nNa čelu liste vodećih 15 izvoznika Srbije je i dalje kompanija Fijat Krajsler Automobili, čija je fabrika u Kragujevcu ostvarila izvoz od 599,6 miliona evra, a za petama joj je HBIS grupa, vlasnik smederevske železare, sa izvozom od 581,4 miliona evra, navodi se na sajtu Privredne Komore Srbije.\nU periodu januar-septembar 2018. godine, izvoz smederevske železare bio je 36,5 odsto veći u poređenju sa istim periodom 2017. Na trećem mestu na listi najvećih izvoznika nalazi se Naftna industrija Srbije sa ostvarenim izvozom od 346,6 miliona evra, ispred pirotskog proizvođača guma "Tigar Tajers".\nPeti je "Robert Boš" sa eksportom vrednim 182,2 miliona evra, a prate ga"HIP Petrohemija" sa 160 miliona, "Tetra Pak" sa 155,8 miliona i "Grundfos Srbija" sa izvozom od 150,8 miliona evra.\nPoziciju broj devet drži RTB Bor, koji je za devet meseci izvezao robu u iznosu od 133,1 miliona evra, deseti je Leoni" sa 130 miliona, a potom Hemofarm" sa 129,8 miliona. Kompanija "Jura" je 12. najveći izvoznik sa rezultatom od 128,1 milion evra, a sledi je "Henkel" sa 123,1 milion evra.\nListu 15 najvećih izvoznika zaključuju "Gorenje" sa iznosom od 110,3 miliona evra i "Viktoria Grupa", čija je prodaja na stranim tržištima dostigla 93,3 miliona evra.


SDS: Vučić pričama o rastu BDP vredja inteligenciju gradjana\nBeta\t 20. juna 2016. 14:55\nSocijaldemokratska stranka (SDS) optužila je danas premijera Aleksandra Vučića da pričama o privrednom rastu Srbije obmanjuje gradjane i dodala da pokušaj ekonomskog izjednačavanja Srbije i Nemačke predstavlja vredjanje inteligencije ljudi.\n“Vučić je jučerašnjom izjavom da će Srbija ove godine biti prva po privrednom rastu u regionu, a da će sledeće godine imati 2,5 puta veći privredni rast nego Nemačka, još jednom pokazao da ova vlast svoju politiku bazira isključivo na obmanama, manipulaciji i neistini. Sigurni smo da će ovakvu izjavu Vučić, kao i do sada, dokazivati samo praznim papirima kojima će mahati u prorežimskim medijima, maketama i geografskim kartama”, navodi se u saopštenju.\nSDS smatra da je “katastrofalna politika ove vlasti u prethodne četiri godine uništila srpsku ekonomiju i drastično povećala nivo siromaštva”.\nTa stranka je podsetila na, kako navodi, zvanične podatke Svetske banke i MMF-a iz aprila 2016. koji pokazuju da će Srbija i ove godine, kao i prethodnih nekoliko, biti na poslednjem mestu u regionu po privrednom rastu, a da će i Srbija i Nemačka u 2016. godini imati približno isti rast, dok će u 2017. godini u Srbiji rast biti neznatno veći.\n“To, naravno, ne znači da se mogu porediti srpska i nemačka ekonomija. To bi bilo kao da tvrdite da su isto povećanje plate imali čovek čija je zarada 100 evra i čovek koji ima platu 10.000 evra, samo zato jer se obojici povećala za 10 posto… Da bi Srbija dostizala Nemačku, mora da raste pet do 10 puta brže. Uostalom, projektovani privredni rast Srbije iznosi manje od dva odsto, a ako pogledate da je projekcija za Obalu Slonovače 8,5 odsto, jasno je da premijer manipuliše kada tim brojkama obećava bolji život našim gradjanima”, dodaje se.\nTa stranka je ocenila da Srbija mora da se poredi sa zemljama koje su u istoj kategoriji ekonomskog razvoja i da preskoči prosek privrednog rasta u regionu.\n“Dok je Srbija na poslednjem mestu po privrednom rastu u regionu i dok gradjani žive sve gore, Aleksandar Vučić nastavlja da priča bajke i iznosi projekcije i podatke koji se nalaze očigledno samo u nekoj njegovoj kristalnoj kugli. U zvaničnim podacima relevantnih medjunarodnih institucija, svakodnevnici gradjana Srbije i našoj ekonomskoj realnosti, takve priče ne postoje”, navodi SDS.


U Pekingu osnovan međunarodni Institut „Pojasa i puta“ za zeleni razvoj - Kineski Radio Internacional\nU Pekingu osnovan međunarodni Institut „Pojasa i puta“ za zeleni razvoj\nMeđunarodni savez „Pojasa i puta“ za zeleni razvoj juče je u Pekingu objavio svoje teme istraživanja. Na sastanku je takođe osnovan Međunarodni institut „Pojasa i puta“ za zeleni razvoj i objavljeni su Izveštaj „Pojasa i puta“ o zelenom razvoju 2020, Plan „Pojasa i puta“ o projektima zelenog razvoja, kao i izveštaji u oblastima bioraznolikosti, zelene energije i lanca snabdevanja.\nNa sastanku je navedeno da je zajednička izgradnja zelenog „Pojasa i puta“ sve važnija zbog potrebe visokokvalitetnog ekonomskog razvoja posle epidemije. Zeleni savez će insistirati na zelenoj, otvorenoj i poštenoj ideji, aktivno će deliti prakse zelenog razvoja, pružiti platformu saradnje za realizaciju sveobuhvatnog i dugotrajnog razvoja, ali i dati aktivniji doprinos realizaciji programa UN o dugotrajnom razvoju 2030. godine.\nNa sastanku je ukazano da radovi Zelenog saveza napreduju. Savez je kroz mrežu međunarodne saradnje, pokrenuo dijalog i komunikaciju, formirao saglasnost o upravljanju životnom sredinom, ali i dao doprinos zelenom i visokokvalitetnom razvoju „Pojasa i puta“.


Nama je Novi Pazar na prvom mestu! - Sandžak Haber - Sandžačke Internet Novine\nNaslovnaVijestiPolitikaNama je Novi Pazar na prvom mestu!\nNama je Novi Pazar na prvom mestu!\nPredsednik Gradskog odbora Sandžačke demokratske parije za Novi Pazar i šef odborničke grupe koalicije okupljene oko SDPa dr Muamer Bačevac rekao je na današnjoj konferenciji za novinare da je jučerašnja Skupština imala kvorum, odnosno većinu što je po njegovim rečima važno za Novi Pazar kako građani ne bi bili taoci privremenih mera i kako bi grad što pre profunkcionisao.\n”Ja sam i juče rekao da smo imali prazan hod, da nije mogla da se uspostavi ”hemija” a uzroci su brojni. Sandžačka demokratska partija je posle izbora pružila ruku u cilju stabilizovanja političkih prilika. Mi smo najača politička partija i posle ovih izbora i stožer i u prošloj i u budućoj vlasti i nosimo najveću odgovornost. Zbog toga smo želeli da pokušamo da uradimo sve da dođemo do nekog minimuma Bošnjačkog jedinstva” rekao je Bačevac dodajuži da su građani svedoci da bivša koalicija nije funkcionisala izrazivši nadu da će nova koalicija moći da da rezultate kakvi su ostvaren u prošlom mandatu.\n”Videli ste juče da je, zahvaljujući novom Ustavu, odbornik vlasnik mandata a to nosi posebnu odgovornost odbornika koji prvenstveno trreba da brine o sebi i svom komšiluku a manje o svojim partijama. Videli ste juče smo imali jednu savesnu osobu koja je imala petlje i hrabrosti a pre svega građanske odgovornosti da pokaže da je interes grada ispred bilo čega, bilo kakve naredbe ili uskog političkog interesa, a nam je odbornica Hedija Škrijelj održala čas o tome kako bi trebalo da se ponašaju odbornici” istakao je Bačevac.\nOn je uputio kritike odbornicima koji nisu prisustvovali jučerašnjoj Skupštini, rekavši da su trebali prisustvovati i javno suprostaviti argumente.\n”Do sada smo imali argumente koji su gotovo smešni. Sve se svodi na politikanstvo od kojeg je ljudima muka. Mi moramo da izgrađujemo bolju budućnost građanima Novog Pazara. I upravo zbog toga pozivam sve političke opcije koje imaju odbornike da prisustvuju sednicama i da javno i transparentno debatujemo i kreiramo bolju budućnost Novog Pazara” kazao je Bačevac.\nOn je podsetio da je Novom Pazaru pretila mogućnost uvođenja prinudne uprave, koju je Novi Pazar imao već nekoliko puta. Ponovno uvođenje privremenih mera bi po njegovim rečima značila političku nesposobnost, ističe Bačevac.\n”Sandžačka demokratska partija je pristajala na svaki kompromis da građani ne bi bili taoci. I pre usvajanja budžeta smo imali ogromnu krizu ali smo postupili kompromisno, čak na štetu svog rejtinga, ne bi li tako stvorili ambijent za razvitak našeg grada što je i naš primarni cilj” istakao je Bačevac.\nOn je izrazio uverenje da će nova većina biti kvalitetna i komentarišući jučerašnje odluke dodao da je Skupština juče usvojila jednu važnu tačku koja se tiče zvaničnog uvođenja bosanskoj jezika u dokumente gradske uprave i u statute škola.\n”Uveli smo to da je bosanski jezik ravnopravan sa srpskim jezikom, da je latinično pismo ravnopravno sa ćiriličnim, a to smo uradili zajedničkim predlogom sa predstavnicima srpskih stranaka, odnosno srpske koalicije. Mislim da je to umetnost vođenja politike, jer ljudi koji se zalažu za zakonitost i ustavnost, oni poštuju svoju državu bilo da su bosanske ili srpske pripadnosti. Naša je budućnost ovde zajednička i treba zajednički da gradimo kvalitetne odnose i kvalitetnu bazu za razvoj” istakao je Bačevac i jop jednom uputio poziv odbornicima da prisustvuju zasedanjima Skupštine.\nJuče formirana koalicija predstavlja pomak i ima budućnost rekao je Bačevac. Govoreći o koalicionom dogovoru sa novim partnerima Bačevac je rekao da je nejgova primena počela već juče, i da će uskoro biti kompletno defininisani okviri koalicionog dogovora, naglasivši da on ne predstavlja samo slovo na papiru.\n”Videli ste da koalicioni sporazum na papiru ne vredi ništa ako ljudi nisu od reči i to ne podržavaju i ne misle ozbiljno na budućnost” kategoričan je Bačevac.\nBačevac je dodao da će vlast čija je okosnica Sandžačka demokratska partija pokušati da na svaki način smanji izdatke, u skladu sa čim je po njegovim rečima već juče donuta odluka o smanjenju broja većnika, shodno veličini grada, a pokušaji će ići i u smeru redukovanja Gradske uprave i upravljačke strukture grada čija plaćanja se obezbeđuju od poreza građana, a interes građana je na prvom mestu ističe Bačevac.\nPredsednik Gradskog odbora Sandžačke demokratske parije za Novi Pazar i šef odborničke grupe koalicije okupljene oko SDPa dr Muamer Bačevac rekaoje na kraju da je prioritet novoformirane koalicije otvaranje novih radnih mesta i dovođenje investitora u cilju oživljavanja ekonosmke slike Novog Pazara.\nPrethodni tekstSmena načelnice Gradske uprave iz redova SDA\nSledeći tekstUSAID ekonomski forum u Novom Pazaru


Srbija poreski lider u regionu - Bizlife.rs\n14:31 Beograd , 28/11/2017\nUkupno opterećenje porezima i doprinosima za Srbiju iznosi 39,7%, i po tome je Srbija lider u regionu, pokazuje Paying taxes izveštaj za 2018. Ovaj izveštaj zajednički prave PwC i Grupa Svetske banke, a rezultati su predstavljeni danas u Beogradu1.\nStopa ukupnog poreskog opterećenja u Rumuniji iznosi 38,4%, u Albaniji je 37, 3%, Sloveniji 31%, Bugarskoj 27,1%, Bosni i Hercegovini 23,7%, Crnoj Gori 22,1%, Hrvatskoj 20,6% , i Makedoniji 13%.\nU izveštaju se navodi da je vreme potrebno za izvršavanje poreskih obaveza u Srbiji skraćeno za 53 sata u odnosu na 2013. godinu, kao i da je broj plaćanja prepolovljen sa 67 na 33 u toku istog perioda, najviše zahvaljujući uvođenju i unapređenju elektronskih sistema za podnošenje poreskih prijava i plaćanje poreza u Srbiji.\nPaying taxes izveštaj za 2018. ocenjuje lakoću plaćanja poreza u 190 zemalja tako što kao model oporezivanja kompanija u svakoj od zemalja analizira lokalno srednje preduzeće koje služi kao studija slučaja. Region istočne Evrope i centralne Azije, kojem pripada i Srbija, ostvario je najveći napredak u reformama od 2004. Odlični rezultati postignuti su u efikasnosti procesa koji prethode podnošenju poreskih prijava gde su svi podindikatori daleko ispod svetskog proseka i u daljem padu. Region se, takođe, pokazao uspešnim po efikasnosti procesa nakon podnošenja poreskih prijava, gde su sve četiri komponente, koje se ocenjuju, bolje od svetskog proseka.\n“Do smanjenja vremenskog perioda potrebnog za izvršenje poreskih obaveza i broja plaćanja došlo je 2014. i 2015. a postignuti rezultati ostali su stabilni i tokom prošle godine. Iako se već primenjuje podnošenje poreskih prijava i plaćanje poreza preko interneta za najvažnije poreze, uključujući porez na dobit firme, PDV i socijalno osiguranje, i dalje postoji dodatni potencijal za digitalizaciju. Takođe, ima prostora i za pojednostavljenje poreza na imovinu i lokalnih poreza”, izjavio je Thomas Lubeck, regionalni menadžer IFC-a za centralnu i jugoistočnu Evropu, i dodao: “Mi u Grupi Svetske banke nastavićemo da podržavamo napore Vlade Srbije za dalji napredak na ovom polju”.\nDalja digitalizacija procesa izvršavanja poreskih obaveza zahtevaće modernizaciju poreske administracije na različitim nivoima i unapređenje kapaciteta ne samo za elektronsko podnošenje poreskih prijava, već i za unapređenje procene rizika, kvaliteta revizije i doslednosti u primeni zakonske regulative.\nUprkos dosadašnjem napretku, srpska poreska administracija još uvek je na početku puta ka transformaciji poreskog sistema zemlje u istinski moderan servis orijentisan ka poreskim obveznicima.\nNa globalnom nivou, prosečna ukupna stopa poreza i doprinosa je relativno stabilna u poslednjih nekoliko godina i trenutno iznosi 40,5%, ili 0,1% više u odnosu na prethodnu godinu. Širom sveta, u 52 ekonomije, došlo je do povećanja, a u 36 do smanjenja navedene stope.\nVreme izvršenja poreskih obaveza na globalnom nivou smanjeno je za 5 sati u odnosu na prethodnu godinu i iznosi 240 sati, a prosečan broj plaćanja smanjen je za skoro celo jedno plaćanje, na 24. Ova smanjenja su uglavnom rezultat veće primene tehnologije od strane poreskih obveznika i poreskih organa, s obzirom na to da uvode i unapređuju elektronske sisteme podnošenja poreskih prijava i plaćanja poreza. Time se nastavlja trend koji smo videli u prethodnih nekoliko godina u mnogim zemljama koje su kontinuirano fokusirane na razvoj i unapređenje efikasnih sistema za naplatu poreza.\nPaying taxes izveštaj obuhvata i podindikator koji meri dva procesa nakon podnošenja poreske prijave: zahtev za povraćaj PDV-a i korekciju povraćaja poreza na dobit firme. Efikasnost ovih procesa ocenjuje se korišćenjem indeksa gde rezultat od 100 poena predstavlja najefikasnije, a 0 najneefikasnije procese. Svetski prosek iznosi 59,51, u poređenju sa 91,1 u Srbiji.\n“Srbija spada u zemlje jugoistočne Evrope koje sprovode konstantne reforme u oblasti poreza. Danas, obračun i plaćanje poreza u Srbiji, u proseku oduzimaju skoro 20% manje vremena nego pre tri godine, što je rezultat dosadašnjih reformi i unapređenja poreskog sistema naročito u oblasti elektronskog podnošenja i plaćanja poreza. Nastavak reformi i dalja modernizacija poreske uprave i digitalizacija, prilika su za dalji napredak u ovoj oblasti što će značajno uticati na dodatno pojednostavljenje procesa i povećanje efikasnosti naplate poreza u Srbiji. Koristi od ovog procesa bile bi višestruke, kako za poreske obveznike, tako i za poreske organe”, izjavila je Branka Rajičić, partner u PwC Srbija.\nU okviru svog obraćanja na predstavljanju publikacije, Tom Dane iz PwC Velika Britanija i jedan od autora izveštaja rekao je:\n“Tokom 12 godina koliko se ova studija izrađuje, najznačajnija tema jeste korišćenje tehnologije od strane poreskih obveznika i poreskih organa kako bi se ubrzao i unapredio obračun i plaćanje poreskih obaveza. Rezultati za Srbiju pokazuju da ona svakako prati ovaj trend. Međutim, tehnologija stalno napreduje i poreski obveznici i poreski organi treba da nastave da unapređuju svoje kapacitete u ovoj oblasti kako bi u potpunosti iskoristili sve prednosti koje tehnologija nudi”\nregion svetska banka porezi


Đorđe Ratković u reprezentaciji BiH\nObjavljeno: 25 januar 2018 . u kategoriji Sport\nU okviru mini priprema kadetske reprezentacije BiH (U-16) izabranici Jasmina Mrkonje boraviće u Trebinju od 25 do 28.01 ove godine.\n„ Ugodno sam iznenađen pozivom selektora jer nije mala stvar naći se među najboljim rukometašima u svom uzrastu“ rekao nam je Đorđe Ratković koji se nakon plivanja opredjelio za rukomet gdje se, kako ističe u potpunosti pronašao.\n„ Rukomet je pravi muški sport, a posebno pozicija pivota na kojoj igram zahtjeva odličnu fizičku spremu, dobar refleks kao i konstantno praćenje igre kako bih se izborio za što bolju poziciju. Nisam imao baš puno prilika da igram protiv ekipa iz BiH, tako da ne poznajem najbolje svoje konkurente u reprezentaciji, ali vjerujem u sebe i uložiću maksimum napora da opravdam ovaj poziv i izborim mjesto standardnog reprezentativca“ ističe ovaj mladi rukometaš.\nĐorđe Ratković je učenik 93 OŠ „Jovan Jovanović Zmaj“koji još pohađaju i Pavle Tupanjanin reprezentativac BiH u košarci kao i Vasilije Kovač koji se nalazi na spisku rezervi kadestske reprezentacije BiH u rukometu.


Predsjednik Čubrilović u Banjaluci otvorio međunarodnu konferenciju „Bezbjednost saobraćaja u lokalnoj zajednici“ | NSRS\nPredsjednik Čubrilović u Banjaluci otvorio međunarodnu konferenciju „Bezbjednost saobraćaja u lokalnoj zajednici“\nPredsjednik Narodne skupštine Republike Srpske Nedeljko Čubrilović otvorio je danas u Banjaluci međunarodnu konferenciju „Bezbjednost saobraćaja u lokalnoj zajednici“.\nPredsjednik Čubrilović je izjavio da je, zahvaljaujući aktivnostima Agencije za bezbjednost saobraćaja Srpske, broj poginulih u saobraćajnim nezgodama u Republici Srpskoj smanjen za oko 30 odsto.\nPredsjednik parlamenta je rekao da to nije rezultat samo aktivnosti Agencije za bezbjednost saobraćaja i drugih institucija, ali da su one doprinijele tome s obzirom na edukaciju koja se sprovodi među građanima, podizanje kvaliteta saobraćajnica i da ljudi voze u prosjeku nešto novije automobile jer raste standard građana.\n„Moramo imati u vidu i da je broj registrovanih automobila u Srpskoj sada veći za 100.000 u odnosu na vrijeme kada smo imali veći broj saobraćajnih nezgoda“, istakao je Čubrilović.\nOn je rekao da posljedice saobraćajnih nezgoda koštaju Srpsku više od dva odsto njenog bruto domaćeg proizvoda.\n„I po tome se vidi smisao ovakvog rada i ulaganja u bezbjednost saobraćaja. Žao mi je što nije pronađeno dovoljno razloga da se određeni procenat od premije osiguranja izdvaja za podizanje bezbjednosti u saobraćaju. To je bilo dobro počelo i bilo bi dobro da je tim putem i nastavljeno“, kaže Čubrilović.\nPomoćnik ministra saobraćaja i veza Republike Srpske Nataša Kostić izjavila je da je na konferenciji predstavljeno dvadesetak radova, te da su skupu prisustvovali učesnici iz Srbije, Makedonije, Slovenije i drugih zemalja, te izvršni direktor Evropskog savjeta za bezbjednost saobraćaja Antonio Avenozo.\n„Interesovanje za konferenciju iz drugih zemalja i jedinica lokalnih samouprava je uvijek na visokom nivou. Nadam se da će i ova konferencija biti uspješna i da ćemo moći da razmijenimo iskustva i steknemo nova znanja, te da će i naše jedinice lokalne samouprave moći da primijene ono što rade ljudi u jedinicama lokalne samouprave u inostranstvu“, kaže Kostićeva.\nIzvršni direktor Evropskog savjeta za bezbjednost saobraćaja Antonio Avenozo ocijenio je da je Agencija za bezbjednost saobraćaja Republike Srpske veoma aktivna u sprečavanju smrtnih slučajeva i povreda na putevima, te da je ona ambasador zemlje na evropskom nivou.\nNa otvaranju dvodnevne konferencije dodijeljena su priznanja i zahvalnice onima koji su se posebno istakli radom na unapređenju bezbjednosti saobraćaja.\nOrganizatori konferencije su Ministarstvo saobraćaja i veza i Agencija za bezbjednost saobraćaja Republike Srpske.


Previše se insistiralo na dogovoru Dodika i Izetbegovića\nBeta 2. avgusta 2016. 17:20\nSrpski član Predsedništva BiH Mladen Ivanić izjavio je danas da su medjunarodne institucije „previše insistirale“ na tome da je dovoljan dogovor predsednika RS Milorada Dodika i predsedavajućeg Predsedništva BiH Bakira Izetbegovića o mehanizmu koordinacije različitih nivoa vlasti u pregovorima sa EU i kreditnom aranžmanu BiH sa MMF-om.\n„Sada imamo vrlo negativnu reakciju hrvatske strane. Nadam se da sad shvataju kako sam se ja i srpski predstavnici osećali povodom popisa. Razumem ih i mislim da u BiH preglasavanje nije dobro“, preneli su banjalučki mediji Ivanićevu izjavu novinarima u Sanskom Mostu.\nOn je dodao da je trebalo podržati njegov predlog da se povodom mehanizma koordinacije i pisma namera prema MMF-u održi sastanak sva tri člana Predsedništva BiH, predsednika RS Milorada Dodika, predsedavajućeg Saveta ministara BiH i nekih drugih i da se na tom sastanku postigne dogovor.\n„Zato smatram da bi bilo jako značajno da se postigne širi dogovor narednih dana. Predsedništvo BiH i ja ćemo pokušati da dodjemo do toga da se postigne konačan dogovor“, rekao je Ivanić.\nPrema njegovim rečima, srpski ministri u Savetu ministara BiH, iz Saveza za promene, čekaju da vide šta sadrži dogovor Dodik-Izetbegović.\n„Ako ne bude nekih velikih promena (u odnosu na ranije usvojeni mehanizam koordinacije), a koliko znam nije bilo spektakularnih promena, mislim da bi to moglo biti prihvatljivo, ali to je ipak pitanje za ministre iz Saveta ministara BiH“, dodao je Ivanić.\nDodik i Izetbegović, koji su i lideri najjačih političkih stranaka u BiH – SNSD i SDA, postigli su na sastanku u Istočnom Sarajevu pre dva dana dogovor o mehanizmu koordinacije i pismu namera prema MMF-u, koje će omogućiti da BiH od ove finansijske institucije dobije kredit od 1,1 milijardu maraka.\nPrethodno vlasti RS su tvrdile da za njih nije prihvatljiv mehanizam koordinacije koji je u januaru usvojio Savet ministara BiH, kao jedan od preostalih uslova za dalji napredak BiH na evropskom putu, zbog čega predsedavajući Saveta ministara BiH Denis Zvizdić i premijer Federacije BiH fadil Novalić nisu želeli da potpišu pismo namera prema MMF-u.\nSastanak Dodika i Izetbegovića u restoranu „Barka“ u Istočnom Sarajevu organizovao je šef delegacije EU u BiH Lars Gunar Vigemark.\nHrvatski član Predsedništva BiH Dragan Čović oštro se usprotivio dogovoru Dodik-Izetbegović, ocenivši da dogovor dva naroda u BiH, bez učešća predstavnika trećeg konstitutivnog naroda, nikada nije doneo ništa dobro BiH.\nČović je uputio pismo evropskom komesaru za proširenje Johanesu Hanu, u kojem ga je obavestio da dogovor Izetbegovića i Dodika nije prihvatljiv za hrvatski narod u BiH.\nČović, kao i lider SDS-a Mladen Bosić, takodje su ocenili da je nedopustivo da se sastanci političkih zvaničnika održavaju u restoranima, a ne zvaničnim institucijama BiH.\nVeritas: Sutra je 25 godina od ubistva civila u selima…


BiH /Bingo i partneri ponovo pokreću projekat za podršku ženskim udruženjima / Radio Sarajevo\nFoto: Bingo/Nastavljena podrška\n24. 02. 2020. u 09:43:00 Promotivni tekst\n„Tokom 2018. i 2019. godine pristiglo je više od 300 projektnih prijedloga, što nas je motivisalo da nastavimo s projektom. Kako smo i ove godine pripremili prigodnu ponudu u povodu Dana žena, kupci će imati priliku da kupovinom artikala iz akcijske ponude doprinesu donacijama za udruženja čije ćemo projekte podržati. Pozivamo sva udruženja i organizacije žena da se putem naše web stranice prijave i pošalju projektne prijedloge u periodu 24.februara - 6. marta“, kazala je Tatjana Paunoski, rukovodilac službe marketinga kompanije Bingo.\nInformacije i aplikaciju za prijavu projektnih prijedloga udruženja mogu pronaći na Bingovoj web stranici.\nPoziv je otvoren do 6. marta 2020., a objava nagrađenih projekata će biti 9. marta.\nTagovi: Bingo žene podrška projekti BiH\nNova sezona / Ekološki projekt "Zajedno za čiste vode BiH" najavio nove akcije


Objavljeno srijeda, 08 April 2015 14:52\nU decembru 2014.g., Udruženje Ekotim pokrenulo je tužbu protiv Federalnog ministarstva okoliša i turizma, kojom je tražilo poništavanje dopunskog rješenja o graničnim vrijednostima emisije iz TE Banovići. Pošto ovo nije prvi put da se pri izdavanju okolinske dozvole ovom ministarstvu potkradu namjerne ili slučajne greške, Ekotim je iskoristio mogućnost da pravnim putem iste ispravi, i pokrenuo je tužbu protiv Ministarstva.\nObjavljeno ponedjeljak, 30 Mart 2015 18:20\nU Labinu (Istra) 94% građana se na juče održanom lokalnom referendumu izjasnilo protiv izgradnje nove termoelektrane od 500 MW. Ovo nije prvi put da su se građani izjasnili protiv ekološki i ekonomski štetnih projekata u Hrvatskoj. U januaru ove godine građani Ploča su poslali jasnu poruku protiv izgradnje termoelektrane u tom mjestu kada je 90% građana zaokružilo „Ne” na pitanje „Da li ste za izgradnju termoelektrane na ugalj u Pločama?”.\nBlok 7 TE Tuzla - Ko će platiti „najvrijedniju poslijeratnu investiciju u BiH“ – da li će donosioci odluka podržati još jednu nesigurnu investiciju?\nObjavljeno subota, 02 Avgust 2014 16:49\nPred zastupnicima Federalnog parlamenta, već sutra ujutro naći će se dilema da li podržati zaduženje za izgradnju bloka 7 TE Tuzla? Nova radna mjesta, izvoz električne energije i očuvanje postojećih radnih mjesta glavni su argumenti, no da li se zaista i isplati? Da li je možda bolje sačekati još, kada smo čekali 20 godina?\nObjavljeno subota, 28 Mart 2015 18:13\n26 Mart 2015 - Zemlje Zapadnog Balkana, a posebno Bosna i Hercegovina, imaju velike ambicije za izvoz električne energije, koji stvara opasnost od „nasukanih“ sredstava, stoji u saopštenju izdanom od strane nevladine organizacije CEE Bankwatch Network danas u Sarajevu. Ukoliko vlada donese odluke o ekspanziji kapaciteta električne energije, bez uzimanja u obzir stanja u drugim zemljama, regija će morati da se natječe sa drugim bliskim izvoznicima, te rizikuje da planirane elektrane postanu neekonomične.\nObjavljeno subota, 10 Maj 2014 10:46\nKampanja „Stop prljavoj energiji – jer budućnost je obnovljiva“ je nastala kao reakcija na neodgovorno i neodrživo upravljanje i planiranje energetskih sistema u Bosni i Hercegovini, koji se velikim dijelom oslanjaju na izuzetno opasan i prljav izvor energije – ugalj.


SUBOTIČKA SINAGOGA « ENS\nZbog svoje arhitektonske jedinstvenosti, kulturnog značaja na evropskom nivou i visokog stepena propadanja, subotička Sinagoga izabrana je za jedan od 7 najugroženijih spomenika kulture u Evropi u 2014. godini.\nSinagogu je za program 7 najugroženijih spomenika kulture nominovao tim Evropa Nostre Srbija u saradnji sa arhitektom Viktorijom Aladžić iz grupe građana Nasmeši se Subotici, a sa ciljem razvoja plana sveobuhvatne restauracije i budućeg korišćenja Sinagoge.\nMeđunarodna ekspertska misija Evropa Nostre, koja obuhvata analizu i predloge za dugoročno korišćenje Sinagoge održaće se početkom oktobra 2014. godine.\nNa teritoriji nekadašnjeg Austro-ugarskog carstva, 1902. godine, arhitekte Marsel Komor i Deže Jakab projektovali su i izgradili subotičku Sinagogu. Kao jedan od najočuvanijih primera secesionističke sakralne arhitekture, Sinagogu odlikuje jedinstvena struktura od betona i metala, ujedinjena sa unikatnim dekoracijima mađarske folklorne umetnosti. Grandiozna centralna kupola okružena je sa četiri manje, obogaćene pozlaćenim gipsanim malterom, zidnim slikarstvom i vitražima. Kao takva, Sinagoga spada pod spomenik kulture od izuzetnog značaja.\nTokom izgradnje Sinagoge, tadašnja jevrejska zajednica brojala je čak 3000 članova. Nakon Drugog svetskog rata, jevrejska zajednica je postala znatno manja, i kao takva nije mogla održavati Sinagogu. Uprkos tome, sama Sinagoga i dalje predstavlja značajan spomenik, kako za lokalnu, tako i za internacionalnu jevrejsku zajednicu.\nSinagoga je korišćena od strane Subotičkog Narodnog Pozorišta nekoliko godina ali je sada napuštena, sa turističkim vođenjima svega jednom nedeljno, jer je građevina u sve lošijem stanju. Nekoliko finansirajućih programa je do sada odobreno sa ciljem restauracije Sinagoge, ali nažalost nisu svi programi preduzeti efektivno. Kao rezultat toga, sama građevina je još uvek u kritičnom stanju i zahteva urgentan i strategijski pristup, kako bi se mogla ponovo koristiti.


Zlatni Ivana i Ognjen na dvoranskom takmičenju\nU subotu 09.01.2021 godine u Atletskoj dvorani u Beogradu je održano otvoreno Prvenstvo Beograda u dvorani na kome je nastupilo devetoro atletičara ČAAK – a. Razloga za radost u taboru ČAAK – a bilo je još od ranog jutra, jer je “Sportski žurnal” objavio intervju selektora Srpskog atletskog saveza gospodina Edina Zukovića, gde je na pitanje novinara o rezultatima i planovima za kategoriju starijih juniora i juniorki izjavio da je u ovom trenutku jedino Ivana Ilić siguran putnik za Evropsko prvenstvo za juniore/ke koje se ove godine održava u Talinu (Estonija).\nOdličan rezultat ostvario je Ognjen Nikolić u trci na 3000 metara i zabeležio ubedljivu pobedu. Ovom trkom Ognjen je nagovestio dobre rezultate u ovoj sezoni pa se od njega očekuje da se pridruži Ivani na Evropskom prvenstvu u Talinu. U istoj trci Ognjen Čorbić je zauzeo 2. mesto.\nDrugim mestom morala se zadovoljiti i Marijana Jakovljević u trci na 3000 metara.\nU trci na 1500 metara Ivan Urošević je zauzeo 3. mesto sa ostvarenim novim ličnim rekordom..\nDobre rezultate ostvarili su u svojim disciplinama Sanja Đoković (800 m),Iva Zelenović (200 m), Marko Milanović (400 m) i Boris Stojanaović (400 m), ali su ovog puta ostali bez medalje.\n#atletičari, #čaak, #čačak, #prvenstvobeograda\nSpisak dosadašnjih komentara za članak "Zlatni Ivana i Ognjen na dvoranskom takmičenju".\nSpisak dosadašnjih komentara za članak "Zlatni Ivana i Ognjen na dvoranskom takmičenju". Podelite vaše mišljenje sa nama. Pošaljite komentar klikom na dugme - napišite komentar.


Tvorac Live Aida, "Sveti Bob" dolazi u Niš\nZabava - Četvrtak 13.06.2019 - 10:53\nNajpoznatiji svetski humanitarac, Ser Bob Geldof FOTO: Getty Images\nPromenio je nekoliko zasposlenja, a onda je početkom sedamdesetih otišao u Kanadu gde je radio kao muzički novinar za čuveni magazin "New Musical Expres". Po povratku u Irsku 1978. godine postao je pevač sastava “Boomtown Rats” koji je, iako nastao u prvim godinama ekspanzije novog talasa i koji mnogi i danas karakterišu kao pank grupu, u muzičkom smislu bio je kompleksniji od inicijalnog "prangijanja" pank pionira.\nGodine 1978. "Boomtown Rats" (bendu je kumovao sam Geldof koji je iskoristio ime dečje bande koju je u svojoj autobiografiji pomenuo Vudi Gatri) prvi put stižu do prvog mesta britanske liste singlova pesmom “Rat Trap”, što nešto kasnije ponavljaju i pesmom “I don't like Mondays” koja postaje njihov zaštitni znak do današnjih dana.\nGodine 1981. Geldof je pozvan da učestvuje na koncertu za "Amnesty International", što je, pokazaće se, presudno uticalo na njegovo dalje angažovanje, odnosno posadilo seme za buduće aktivnosti.\nPraktično prvi konkretan potez u cilju obezbeđivanja pomoći bila je pesma "Do they Know it's Christmas Time" koju su potpisali Bob Geldof i Midž Ure (lider grupa "Ultravox", "Visage"), a u čijem su snimanju učestvovale mnoge zvezde ostrvske pop-rok scene okupljene pod imenom "Band Aid".\nPrihod od ovog singla u startu je namenjen kao pomoć ugroženoj deci u Africi. Iako je u startu Geldof "projektovao" prihod od 70.000 funti, singl se tokom prvih 12 meseci širom sveta prodao u skoro 12 miliona primeraka i zaradio preko osam miliona funti.\nKako se pokazalo bila je to grudva koja je pokrenula možda najveću, a sigurno najlepšu, najhumaniju i najdirljiviju misiju u istoriji čovečanstva. Na "izazov" iz Evrope veoma brzo su reagovali i sa druge strane strane Atlantika, pa su najveće američke zvezde okupljene pod nazivom "USA for Africa" snimile pesmu "We are the world" koja je imala ništa manji uspeh.\nLogičan sled je bio organizovanje koncerata "Live Aid" 13. jula 1985. godine na Vembli stadionu u Londonu sa 72.000 posetilaca i Džon F. Kenedi stadionu u Pensilvaniji gde se okupilo 100.000 ljudi. Istog dana slični koncerti održani su u još nekoliko zemalja (Sovjetski Savez, Kanada, Japan, Austrija, Australija, Zapadna Nemačka i Jugoslavija).\nZarada od ovog projekta, koja je je u celosti otišla za pomoć gladnima u Africi, iznosila je preko 150 miliona funti. Godine 1986. od kraljice Elizabete Druge Geldolf je dobio je titulu viteza.\nNjegova angažovanja sve više uključuju humanitarni rad kroz razne nevladine organizacije, tako je, između ostalog, 2005. godine kao odgovor na sastanak lidera "G8" zajedno sa Bonom iz "U2", organizovao koncert "Live 8", kao inicijativu da najmoćniji otpišu dugove zemalja trećeg sveta.\nKada je reč o njegovoj solo muzičkoj karijeri koja je zvanično otpočela 1986. godine kada je napustio "Boomtown Rats", Geldof se sve više okretao korenima, odnosno, tradicionalnoj irskoj muzici i njegov prvi album sadržao je dva velika hita "This Is The World Calling" i "The Great Song of Indifference". Povremeno je nastupao i sa drugim izvođačima, glumio je i u fimu "Wall" sastava "Pink Flojd" (1982), a 1992. godine nastupio je na velikom Fredi Merkuri tribjut koncertu na Vembliju.


Ponovo očišćena divlja deponija u Vojlovici - ePancevo\nRadnici Higijene čistili su tri dana divlju deponiju koja se ponovo stvorila pokred Vojlovačkog groblja. Odveženo je 16 kamiona smeća na Novu deponiju. Na ovoj lokaciji je nekoliko puta uklonjena divlja deponija, ali se smeće i dalje baca. Higijena i Grad Pančevo često apeluju na sve građane da vode računa i da ne bacaju smeće tamo gde mu nije mesto. Bilo je nekoliko velikih akcija uklanjanja divljih deponija sa više lokacija u Pančevu. Termini za odnošenje smeća su poznati, a koristimo ovu priliku da još jednom pozovemo građane da budu disciplinovani i da smeće odlažu na propisan način, rekao je direktor JKP Higijena Mišo Marković.


Uzbudljiva završnica turnira U-13 u Ljubljani - Selekcija FS Beograda treća žreb odredio pobednike | Fudbalski savez Beograda\nUzbudljiva završnica turnira U-13 u Ljubljani - Selekcija FS Beograda treća žreb odredio pobednike\nDrugog, završnog takmičarskog dana na turniru mladih fudbalskih nada u Ljubljani (U-13) viđena je zanimljiva i uzbudljiva završnica, posle koje je, a pošto su odigrane preostale takmičarske utakmice, pobednički pehar pripao selekciji iz češkog Brna ispred domaćina MNZ Ljubljane. Izabranici instruktora Željka Kalajdžića osvojili su treće mesto, mada je lako moglo da se dogodi da se u Beograd vrate sa pobedničkim peharom (nedostajao je, odnosno odlučio jedan pogodak).\nDrugog dana takmičenja naši dečaci su pobedili Sarajevo sa 5:1 i Brno rezultatom 2:1, a ishod ostalih utakmica naše je svrstao na poziciju tri dok je voljom žreba trijumf pripao mladim Česima koji su bili sasvim izjednačeni sa Ljubljančanima.\nSuština ovog nadmetanja bila je u predatavljanju talenta i druženju u čemu su svi učesnici bili izuzetni.\nNa kraju takmičenja su predsednik MNZ Ljubljana Gvido Mravljak i generalni sekretar Sandi Kranjec dodelili nagrade i priznanja najboljim pojedincima.


Korona virus i Srbija: „Počeli smo kontraofanzivu, sad imamo oružje” | A1-Net Novi Pazar\nKorona virus i Srbija: „Počeli smo kontraofanzivu, sad imamo oružje”\nA125. decembra 2020.\nTačno 293 dana otkako je u Srbiji zabeležen prvi slučaj Kovida-19, počela je vakcinacija protiv korona virusa koji je do sada u svetu odneo više od 1,7 miliona života.\nTačno u 10 časova u Institutu „Torlak” u Beogradu predsednica Vlade Srbije Ana Brnabić i ministarka za rad i socijalna pitanja Darija Kisić-Tepavčević dobile su prve doze vakcina.\n„Da li ste alergični na nešto?”, pitao je medicinski radnik najpre premijerku, potom i ministarku.\nPosle negativnih odgovora, obe su potpisale saglasnost da mogu da prime vakcinu.\nPotom su dobile po jednu od 4.875 doza Fajzer-Biontek vakcina koliko je u utorak stiglo u Srbiju.\nAna Brnabić prva je dobila vakcinu\n„Jedini spas u borbi protiv Kovida 19 jeste vakcinacija da bi se dostigao kolektivni imunitet”, kaže za BBC na srpskom Mirsad Đerlek, koji je na čelu Nacionalnog koordinacionog tima za imunizaciju.\nPre primanja vakcina protiv korona virusa, predstavnice vlasti su rekle da žele ličnim primerom da ohrabre stanovništvo i pokažu da je vakcina bezbedna.\nPrema planu, vakcinu treba najpre da dobiju stariji od 70 godina u staračkim domovima.\nVakcinacija u Srbiji biće dobrovoljna i besplatna, saopštili su zvaničnici u više navrata.\nPogledajte video: Zašto je vakcinacija važna\nZašto su vakcine važne i kako rade.\n„Vakcina je potpuno bezbedna“\nNa konferenciji za novinare ispred Torlaka istaknuto je da je Ana Brnabić prva premijerka u Evropi koja je primila vakcinu.\n„Danas je svakako dan za osmehe, od 6. marta ove godine (kada je registrovan prvi slučaj zaraze u Srbiji), možda prvi dan da imamo razlog za osmeh.\n„Danas je dan koji je početak kraja pandemije korona virusa u Srbiji, ali i u Evropi i svetu”, rekla je Brnabić.\nPremijerka je istakla da je Srbija druga zemlja u Evropi, posle Velike Britanije, koja je dobila Fajzer vakcinu i treća koja je počela vakcinaciju u Evropi, posle Britanije i Švajcarske.\n„Ja sam kao predsednica Vlade i neko ko vodi Krizni štab osećala potrebu da prva primim vakcinu kako bih pokazala da verujemo u ovu vakcinu i naše agencije i sva stručna lica koja su radila danonoćno na ovome, da provere vakcinu i da dam daju potrebnu sigurnost da je bezbedna za sve”.\nNaglasila je da se „nećemo zaustaviti dok ne zaustavimo korona virus na ovaj način”.\nPoručila je i da ovo nije kraj borbe protiv korona virusa i pozvala je sve da nastave da poštuju mere.\n„Budimo disciplinovani, pa ćemo polako tokom 2021. godine skidati maske, kad nam stručnjaci kažu da je bezbedno”.\nOdgovarajući na podozrenje pojedinih u vezi sa bezbednošću vakcina, Brnabić je odgovorila:\n„Kako izgleda svet bez vakcine najbolje smo videli ove godine. Meni se taj svet ne sviđa. Šta bi bilo da nismo imali vakcine do sada protiv nekih drugih bolesti?”.\nPredsednica Vlade je rekla i da se sa predsednikom Aleksandrom Vučićem dogovorila da njih dvoje prime različite vakcine.\n„Uskoro stižu određene količine ruske vakcine Sputnjik, a najveći kontigent vakcina stići će od kineskog Sinofarma.\n„Početkom drugog kvartala očekujemo dodatne količine Oksfordske vakcine (AstraZeneka) i nadam se vakcine Moderna, drugog američkog proizvođača”, rekla je ona.\nI vakcina Moderna pokazala „95 odsto zaštite od bolesti”\nNaglasila je da će vakcine biti besplatne.\n„Ljudi u Srbiji će imati na raspolaganju sve vakcine, ali će one sve najpre proći naše agencije i institute”.\nTrenutno je na kontroli kineska vakcina.\nEpidemiolog Predrag Kon rekao je da je „ovo veliki dan za Srbiju i za čitav region”.\n„Počinjemo kontraofanzivu, počinjemo borbu sa oružjem u ruci, a to je u ovom slučaju vakcina”, kaže on.\nKon je rekao da je vakcinu odobrila domaća Agencija za lekove i naglasio da je „vakcina potpuno sigurna i bezbedna i to mi je bilo najvažnije”.\nMinistarka Darija Kisić je rekla da je „ponosna što je Srbija jedna od zemalja koja je prva nabavila vakcinu, što smo i obećali”.\nPonosna je, dodala je, i na sve u staračkim domovima, jer, iako je vakcinacija dobrovoljnja postoji veliku zainteresovanost za imunizaciju.\n„Da bi se stvorio imunitet potrebne su dve doze i sedam dana posle druge stvara se imunitet, a 28 dana posle primanja prve doze organizovaćemo posete u staračkim domovima, jer znamo da 10 meseci nisu videli svoje najmilije”, rekla je Darija Kisić.\nPoručila je: „Do sada smo se sklanjali od virusa, od danas krećemo u aktivnu borbu i aktivnu imunizaciju”.\nPogledajte video: Kako funkcionišu vakcine\nKakav je raspored primanja vakcine?\nPosle zvaničnika i ljudi u staračkim domovima, za 15 dana na red dolaze zdravstveni radnici.\nRaspored je, kaže Đerlek, napravljen po ranije utvrđenom planu koji će biti „elastičan” i dozvoljavati izmene u zavisnosti od epidemilioške situacije i količine vakcina na lagerima.\n„S obzirom da od početka januara dobijamo nove količine – 19.500 na nedeljnom nivou tad ćemo početi vakcinaciju zdravstvenih radnika u Kovid sistemu”, ističe.\nCilj je da se dostigne ‘prokuženost stanovništva’ – kada je 60-80 odsto ljudi bilo u kontaktu s virusom.\n„Mi smo dosad ovim normalnim načinom – razboljevanja postigli prokuženost više od 25 odsto, a planiramo da 2021. vakcinišemo 3,5 miliona ljudi.\n„Tako bi se došlo do 70-75 odsto stanovništva koje je bilo u dodiru sa virusom i tako bismo došli do kolektivnog imuniteta i rešili se ove opake i smrtonosne bolesti”, napominje lekar, koji je i državni sekretar Ministarstva zdravlja.\nMasovna vakcinacija bi mogla početi u aprilu sledeće godine, najavio je ministar zdravlja Zlatibor Lončar.\nDa je to realno smatra i konsultant za imunizaciju Unicefa i Svetske banke Dragoslav Popović.\nDa li je vakcina efikasna?\nEfikasnost vakcina do 95 odsto dovoljna je da se zaustavi epidemija, ali mnogo toga zavisi od logistike i od toga koliko će ljudi dobiti pristup da se vakciniše, rekla je virusološkinja Ana Banko sa Instituta za mikrobiologiju i imunologiju Medicinskog fakulteta u Beogradu.\nOna je za televiziju N1 objasnila i da korona virus ima manji potencijal mutacije nego virus gripa.\nIpak, kaže da ono što se dešava u Velikoj Britaniji, gde je registrovana pojava mutacije ovog virusa, treba pažljivo pratiti.\nIma li Srbija resurse za imunizaciju?\n„Potpuno smo spremni da odgovorimo ovom ozbiljnom i obimnom poslu”, ističe Đerlek.\nOvakvu imunizaciju, kaže, Srbija dosad nije imala jer se planira vakcinacije više od polovine radno sposobnog stanovništva.\nNavodi da je zbog specifičnosti pakovanja ove vakcine već počela obuka zdravstvenih radnika koji će na terenu obavljati vakcinaciju.\nKako je objasnio, u jednoj bočici ima pet doza Fajzerove vakcine, koje je potrebno rastvoriti u jednom špricu od 1,8 mililitara fiziološkog rastvora.\nTo se mora potrošiti u narednih šest sati, a kad doza izađe sa -70 stepeni, mora se potrošiti za pet dana.\n„Institut za virusologiju ‘Torlak’ je eminentna ustanova koja ima veliki broj hladnjača gde možemo skladištiti vakcinu Fajzer-Biontek”, dodaje.\nPregovara se, podseća, i sa Kinezima i Rusima, čije vakcine se čuvaju na temperaturama od dva do osam stepeni Celzijusa.\nKako ćemo znati da smo na redu?\nU zavisnosti od količine nabavljenih vakcina, Nacionalni tim će blagovremeno obaveštavati o tome ljude po regionima i mestima, navodeći koje su im ciljne grupe.\n„To ćemo raditi i nekoliko dana pre, da ne bi ljudi dolazili neorganizovano i da se ne zna čiji je red”, navodi Đerlek, dodajući da su ciljne grupe taksativno navedene u njihovom Akcionom planu.\nU prvoj fazi će nadležni vakcinisati na terenu, a kasnije bi moglo da dođe do pravljenja posebnih mesta gde ljudi mogu doći na lični zahtev.\n„Kad završimo vakcinaciju tih, pod znakom navodnika, obaveznih kategorija – kao što su zdravstveni radnici, vojska, policija, prosveta, u drugoj polovini 2021. ćemo se sigurno opredeliti i za druge načine i kazati koji su to punktovi gde se građani mogu javiti”, zaključuje Đerlek.\nIsto je i u Hrvatskoj, samo što kod njih vakcinacija počinje u nedelju 27. decembra – kada i u svim državama članicama Evropske unije.\nKako će kolektivna imunizacija izgledati u regionu?\nPremijer Andrej Plenković saopštio je da je obezbeđeno 5.905.000 doza vakcine, a cilj je da se protiv korona virusa vakciniše minimalno 70 odsto građana.\nPrvi će se vakcinisati zdravstveni radnici koji dolaze u kontakt s Kovid bolesnicima i u riziku su od zaraze, zatim zaposleni i korisnici domova za stare, a u drugoj fazi dolaze na red stariji od 65 godina i hronični stariji bolesnici.\nImunizacija će istog dana početi i u Sloveniji, kao članici EU.\nTri meseca kasnije – u martu bi trebalo da vakcine stignu u Severnu Makedoniju, očekuje ministar zdravlja Venko Filipče.\nU prvom kvartalu 2021. godine trebalo bi da stignu i u Bosnu i Hercegovinu.\nU Republici Srpskoj, koja je deo Bosne i Hercegovine, očekuju da početkom godine stigne ruska vakcina Sputnjik V.\nJoš nije poznato kada će u Crnoj Gori, koja ima najmanje stanovnika u regionu, početi imunizacija i koju vakcinu bi njeni stanovnici mogli da dobiju.\nNovi direktor crnogorskog Instituta za javno zdravlje Igor Galić izjavio je da bi vakcinacija „mogla da počne u prvom kvartalu naredne godine, a možda i pre”.\nPremijer Kosova Avdulah Hoti izjavio je nedavno da očekuje da će se nabaviti vakcine za 20 odsto stanovnika.\nOn je naveo i da Nacionalni institut za javno zdravlje Kosova radi na obezbeđivanju neophodne tehničke opreme za skladištenje i distribuciju vakcina po opštinama, ali nema podataka kad bi one mogle da stignu.\nDokle se stiglo u Americi?\nAmerika je taj postupak počela prošle sedmice i od tada je skoro 600.000 ljudi primilo vakcinu.\nOd tog broja, jedan pacijent je pušten iz bolnice posle posmatranja usled alergijske reakcije, a nije bilo smrtnih slučajeva, napisala je na Tviteru doktorka Megan Reni, vanredna profesorka na Univerzitetu Braun.\nNaspram toga, prošle sedmice je više od 120.000 ljudi primljeno u bolnice, a više od 20.000 je preminulo od posledica korona virusa, dodala je.\n?Almost 600,000 people vaccinated in the US in 1 week; 0 deaths; 1 observed in the hospital & released out of an abundance of caution after an allergic reaction\n?Versus > 120k hospitalized (many of whom will have #LongCovid) & 20k deaths from #covid19\n— Megan Ranney MD MPH ? (@meganranney) December 23, 2020\nLogistički izazovi za ceo svet\nKad se sve sabere i oduzme, čovečanstvo će morati da izradi milijarde doza nekoliko tipova vakcina protiv Kovida -19.\nOne će sve morati da budu proizvedene, podeljene i date širom planete.\nMeđunarodni savez za vakcine – Gavi – pozvao je još u avgustu zemlje da počnu da razmišljaju o distribuciji vakcina.\nSet Berkli, generalni direktor Gavija, rekao je da je jedna od najvećih prepreka sa kojima se suočava takozvani „vakcinaški nacionalizam”.\n„Želimo da sve zemlje počnu da razmišljaju o ovome u globalnom smislu, delimično zato što je tako jedino ispravno, ali i zbog problema sa koristoljubljem (…).\n„Nismo bezbedni sve dok svi ne budu bezbedni”, rekao je.\nUz osiguravanje da će zemlje u razvoju imati pristup pravim vakcinama, Berkli je razmatrao i prozaične aspekte davanja vakcina, kao što su pitanja da li na svetu ima dovoljno staklenih bočica.\nIsto važi i za frižidere, budući da većina vakcina mora da se drži na niskim temperaturama.\nKako je bilo pre?\nKovid nije prva bolest protiv koje je primenjena imunizacija i stotine miliona ljudi imalo je sreće zato što smrtonosne ubice, koje su nekada terorisale zajednice širom sveta, sada mogu da se stave pod kontrolu.\nPod uslovom da živote u kutku sveta u kom je takvo lečenje dostupno.\nMilioni dece vakcinisani su protiv malih boginja u Demokratskoj Republici Kongo\nKada se u bivšoj Jugoslaviji 1972. obavljala jedna od poslednjih masovnih i hitnih vakcinacija usled pojave variole vere, odnosno velikih boginja, čak su i učenici Medicinskih škola bili uključeni.\nKako je BBC ranije pisao, tad su „vojska i policija bile angažovane jer je bilo zabranjeno kretanje svima koji nisu vakcinisani – na ulazima i izlazima iz gradova su zaustavljana vozila, na perone autobuske i železničke stanice nije se moglo bez potvrde o vakcinaciji”.\nStopa smrtnosti od velikih boginja je bila visoka – od 20 do 30 odsto obolelih.\nVakcine su pomogle i kod epidemija malih boginja, malarije i dečije paralize, tuberkuloze, zauški i mnogih drugih bolesti.\nTekst je ažuriran 24. decembra.\nSledeći članakKorona virus: Na dan početka vakcinacije 49 preminulih u Srbiji, prvi slučaj zaraze novim sojem u Nemačkoj\nPrethodni članakKorona virus, društvene mreže i teorije zavere: Fejsbuk uklonio stranicu poznatom kuvaru


Tramp proširuje arsenal nuklearnog oružja: "Hoću da budemo najveći na svetu"! | Vestinet.rs\nPočetna SVET\tTramp proširuje arsenal nuklearnog oružja: „Hoću da budemo najveći na svetu“!\nTramp proširuje arsenal nuklearnog oružja: „Hoću da budemo najveći na svetu“!\nTramp se požalio na instaliranje ruskih krstarećih raketa navodeći da je to u suprotnosti sa sporazumom o kontroli naoružanja i kaže da će ovaj problem izložiti Vladimiru Putinu kada i ako se sastanu\nPredsednik SAD Donald Tramp rekao je da želi da proširi arsenal nuklearnog oružja kako bi bio “najveći na svetu” dodajući da Sjedinjene Države zaostaju za drugim svetskim silama u kapacitetu atomskog naoružanja.\nU intervjuu za Rojters, Tramp se takođe požalio na instaliranje ruskih krstarećih raketa navodeći da je to u suprotnosti sa sporazumom o kontroli naoružanja i kaže da će ovaj problem izložiti Vladimiru Putinu kada i ako se sastanu.\nNa drugom frontu, Tramp kaže da bi Kina mogla da se izbori sa pretnjom Severne Koreje po njihovu nacionalnu bezbednost “vrlo lako ukoliko to i žele” i tako podigao pritisak na Peking kako bi izvršili veći uticaj na obuzdavanje ratobornih akcija Pjongjanga.\nTramp je takođe istakao da je “veoma ljut” na Severnu Koreju zbog balističkih raketnih proba i dodao da je ubrzavanje odbrambenog sistema za američke saveznike, Japan i Južnu Koreju, jedna od mnogih raspoloživih opcija.\nDonald Trampnaoružanjenuklearno oružjeSAD\nUREDITE DOM PO ZVEZDAMA: Osobine svakog horoskopskog znaka ogledaju se u načinu kako je dekorisao stan!\nOVO SE BAŠ RETKO DEŠAVA: Oduševićete se kada vidite ko je u finalu Slagalice – VIDEO


Beč: Game over za Airbnb - Eurocomm-PR\nParnica protiv platforme Airbnb pokrenuta je zbog nedostatka spremnosti na saradnju sa gradskim vlastima pri uklanjanju adresa svih stanova grada Beča za najam. Grad Beč upravlja sa oko 220.000 stanova koji se nalaze u njegovom vlasništvu.\nNova obavijest Airbnb-a međutim nema utjecaja na već pokrenuti pravni postupak. Naime, prvostepenom odlukom Trgovačkog suda u Beču od 10. maja ove godine optuženi Airbnb bio je dužan obustaviti oglašavanje ponuda za davanje u zakup i/ili podzakup stanova u vlasništvu Grada Beča preko mobilnih aplikacija ili web stranica, odnosno u okviru domena airbnb.at ili airbnb.com. Optužena strana je uložila žalbu protiv odluke suda te se trenutno čeka odluka Višeg pokrajinskog suda u Beču.\n"Uloženi trud i napor protiv zloupotrebe gradskih stanova se isplatio. Subvencionirani stanovi moraju stajati na raspolaganju svim građanima Beča jer ovi stanovi ujedno spuštaju cijene cijelog stambenog sektora. Stoga ovaj dragocjeni životni prostor ne smije biti trajno povučen sa tržišta stambenih nekretnina", objašnjava dogradonačelnica i ministrica za stanogradnju Kathrin Gaal pohvalivši novi korak Airbnb-a.\nEllen Madeker, odgovorna za politiku prema Airbnb-u za Njemačku, Austriju, Švicarsku i cjelokupnu centralnu i istočnu evropsku regiju ističe: " Jednostavno ne želimo čekati ishod dugotrajnih sudskih postupaka jer zaštitu stambenog prostora u Beču shvatamo veoma ozbiljno te dobrovoljno, slijedeći odluku Trgovačkog suda, šaljemo obavijesti pojedincima u gradskim stanovima da se ovi stanovi više ne nalaze u ponudi za najam na Airbnb platformi".


Početna > Akcije > Najave > Pohod u Osaticu\nPlaninarski klub Železničar 2006. Vranje u saradnji sa Gradskom upravom i Udruženjem potomaka ratnika Srbije u nedelju 29. januara organizuje marš do Osatice, kod Moštanice. Povod je 31. januar Dan oslobođenja Vranja od Turaka. Tom prilikom biće odata pošta poginulim ratnicima na Srpskom vojničkom groblju. Kako je najavljeno cveće na spomen obeležje položiće i rukovodstva grada sa gradonačelnikom Slobodanom Milenkovićem. Ovo je tradicionalni pohod planinara i građana Vranja. Kreće se autobusom od zgrade Gradske uprave do sela Bresnica u nedelju 29. januara u 9 sati.


Trening za trenere – veštine prezentacije\nPosle višegodišnjeg programa edukacije koje zajednički sprovode Omladina Demokratske stranke Srbije i Fondacija Konrad Adenauer, od 24-26.09.2010.u Beogradu je održan prvi trening za trenere sa temom „Veštine prezentacije“.\nTrinaest kandidata je odabrano posle pohađanja mnogobrojnih seminara i utvrđeno je da bi oni mogli biti odgovarajući polaznici jednog ovako zahtevnog programa koji bi prvo obuhvatao veštine prezentacije, a onda i ostale segmente vezane za prenošenje znanja iz oblasti političkog obrazovanja.\nSeminar je osmišljen da bude protkan kako teorijskim, tako i primerima iz prakse u kojima su se predavači, a ne retko i sami učesnici seminara nalazili. Celu obuku su osmislili i sproveli treneri Centra za edukaciju Demokratske stranke Srbije, Dušica Morčev i Dejan Nikolić, licencirani NDI treneri. Međutim njihova najveća vrednost i doprinos ovom seminaru se ogledaju u činjenici da oboje poseduju veliko iskustvo u stranačkom delovanju, pa je gotovo svaki teorijski primer bio potkrepljen odgovarajućim primerom iz prakse, neretko i sa poznatim stranačkim kolegama kao glavnim akterima tih priča. Tako su se polaznici seminara oslobađali treme, shvatajući da su se pre njih i druge kolege nalazile u sličnim situacijama.\nPrvi dan je bio posvećen pitanjima „Razumevanja procesa učenja odraslih“, „Uticaju grupne dinamike na proces učenja“, „Strahu od scene“ i „Kako izaći na kraj sa teškim pitanjima?“. Drugi dan su bile obrađivane teme „Elementi trening ciklusa“, „Planiranje i dizajn treninga“, „Razvoj prezentacijskih veština“, „Korišćenje pomoćnih sredstava (flip chart, power point...)“. Tokom izlaganja je svaka od ovih tema zvučala vrlo poznato i nešto sa čim su se polaznici seminara već više puta susretali. No, potpuno je drugačija situacija kada stečeno znanje treba da se primeni u praksi. Od velikog značaja je svakako i opšte obrazovanje budućeg trenera, kao i u kojoj meri je sposoban da se prilagodi novonastaloj situaciji.\nZbog toga je simulacija treninga, koja se odvijala u parovima, izazvala i najveće interesovanje, kao i najveću tremu kod učesnika. Teme koje su im dodeljene su se ticale najrazličitijih problema sa kojima mogu da se susretnu u stranačkom radu, ali je njihovu prezentaciju bitno određivao i zadati kontekst u kome samu prezentaciju vrše (lokalni izbori, resorni odbor, omladinci...). Nakon svake simulacije su učesnici, treneri i kolege iznosili svoja mišljenja i skretali pažnju na one segmente koji bi trebalo da se poboljšaju.\nUspeh seminara je bio potpuno neočekivan kako za učesnike, tako i za trenere i organizatore, jer je dvanaest kandidata posle ovog početnog treninga odabrano da dalje učestvuje u programu obuke. Učesnici su skrenuli pažnju da bi rado slušali teme koje se odnose na teške situacije u radu sa grupama, kao i one teme koje su usko vezane za komunikaciju i interakciju u takvim situacijama.\nProjektkoordinatorin und Wissenschaftliche Mitarbeiterin\ngordana.pilipovic@kas.de +381 11 4024-163 +381 11 4024-163


Kako konkurisati za doktorske studije u inostranstvu\nAko spadate u grupu ljudi koje interesuje akademska i istraživačka karijera, imate završene magistarske (master) studije i planirate da upišete doktorske (studije) na nekom od univerziteta u inostranstvu, treba da imate na umu nekoliko stvari koje će vam pomoći u izboru mentora, škole/univerziteta/insitututa gde ćete istraživati i pisati disertaciju. Bilo da vas zanimaju univerziteti u Americi ili neki drugi, u narednim redovima pokušaćemo da ukažemo na stvari koje su bitne pre prijave i tokom prijavljivanja na određeni program.\nRazličiti univerziteti raspisuju konkurse tokom čitave godine, tako da se gotovo uvek možete prijaviti. Ono na čemu treba konstantno raditi pre prijavljivanja je da na vreme imate spremnu dokumentaciju (transkripte, sertifikate, itd.) i da radite na sopstvenom predlogu za istraživanje (research proposal). Predlog za izradu disertacije (osim ako se ne radi o projektu nekog instituta na univerzitetu) je veoma važan i od njega, pored preporuka, zavisi da li ćete ući u uži krug gde će vas pozvati na intervju.\nPre svega toga morate da imate jasne stavove o nekoliko bitnih stvari:\n1.\tDa li znate tačno koju oblast biste usavršavali, šta vas zapravo interesuje, a da nije već istraženo, objavljeno? Veliki je broj studenata i kandidata koji lutaju između dve ili tri oblasti i na kraju završe na četvrtoj ili nijednoj. Dakle, fokusirajte se na jedan specifičan problem u određenoj oblasti.\n2.\tDruga i najbitnija stavka: sa pretpostavkom da pratite oblast koju želite da studirate i da ste upoznati sa autoritetima i profesorima na stranim univerzitetima iz te oblasti, logično je da tražite instituciju ili univerzitet po autoritetu mentora sa kojim želite da radite. Mnogima su reputacija i rangiranje (ranking) univerziteta najbitniji. Ali, ako je neki univerzitet najbolje rangiran, to ne znači da je najbolji za vas i vaš istraživački projekat, naprotiv - možete zalutati vodeći se kriterijumom rangiranja.\n3.\tStoga, izbor mentora je važniji od izbora mesta i univerziteta gde konkurišete jer u narednih par godina ili godinu dana (u zavisnosti da li upisujete Msc ili PhD) vaš odnos sa mentorom je od presudnog značaja za vas. Mentor je osoba koja vas sve vreme vodi i upućuje kroz istraživanje, a i učestalost i kvalitet komunikacije i konsultacija je daleko veća nego na našim univerzitetima. Mentor je najbitnija osoba tokom vaših doktorskih studija, osoba koja je, ne samo akademski supervizor, već i lični akademski trener (academic coach) koji će vas upućivati gde i kako da objavljujete članke, koje su konferencije bitne... Zadatak mentora je da bude osoba koja će vas podržavati i usmeravati i sa kojom treba da budete kompatibilni prilikom izrade doktorske disertacije.\n4.\tKada ste izabrali oblast, mentora, odnosno univerzitet gde aplicirate, potrudite se da ispoštujete sve zahteve prilikom konkurisanja - bilo za upis, bilo za stipendiju. To znači da je potrebno da spremite: sve transkipte diploma, objavljene radove na engleskom, tražena dokumenta, dodatna dokumenta (npr. dokaz o položenom TOEFL ili IELTS ispitu), biografiju (CV), motivaciono pismo, preporuke... Posebno obratite pažnju na predlog istraživanja od kojeg ponajviše zavisi da li ćete ući u uži krug kandidata za PhD. Ako univerzitet ili institucija na koju konkurišete smatra da vaš predlog istraživanja nije dovoljno precizan, da hipoteze nisu dovoljno jake, a da tema nije toliko relevantna za datu oblast, najverovatnije nećete biti primljeni. Ovo ne treba da vas obeshrabri jer je praksa pokazala da retko kome uspeva iz prvog puta, te je bitno da se prijavite na dva, tri univerziteta, kao rezervni plan. Ako budete imali sreće, bićete pozvani na razgovor i to je pozitivan znak da ste baš vi kandidat koji im je privukao pažnju.\n5.\tSvakodnevno korišćenje Interneta i društvenih mreža može vam pomoći da budete informisani o potencijalnim stipendijama i programima kako biste ostvarili svoj cilj. Na stranicama sa stipendijama možete pronaći pregršt informacija i linkova ka stranim univerzitetima gde možete naći zanimljive ponude. Takođe, pretražujte Internet prema različitim oblastima i tražite sajtove gde postoje konkursi za raznorazne stipendije na koje mogu konkurisati kandidati određenog profila. Dakle, da biste uspeli morate da odvojite dovoljno vremena da pretražujete Internet kroz korisne servise koje on pruža.\nU svakom slučaju, ako znate šta želite, vidite sebe u istraživačkoj i akademskoj karijeri, a imate iza sebe dobru akademsku i profesionalnu referencu, uvek treba pokušati i aplicirati. Imajte na umu da, bez obzira na sve, znanje je moć.\nDanica Radovanović,Student doktorskih studija, Oksford Internet Institut, Oksford univerzitetwww.danicar.org\tSrodni saveti


„EU prva žrtva virusa korona“: Svet sutrašnjice značiće povratak granica - 21.04.2020, Sputnik Srbija\n„EU prva žrtva virusa korona“: Svet sutrašnjice značiće povratak granica\nEvropska unija je tehnokratska organizacija, potpuno odvojena od naroda i isključena iz njihovih glavnih briga, za „Novosti“ ističe predsednica francuske stranke... 21.04.2020, Sputnik Srbija\nMerci madame de Serbie!\n11:25 21.04.2020 (Osveženo: 11:39 21.04.2020)\n© Sputnik / Kristina Afanasjeva / Uđi u foto-galerijuMarin Le Pen\n© Sputnik / Kristina Afanasjeva\n„U ovim tragičnim trenucima solidarnost i saosećanje stižu od nacija i iz naroda. Nikome nije ni potrebna intervencija briselske tehnokratije za prebacivanje francuskih pacijenata u susedne zemlje, ili kada se Beograd osvetljava, između ostalog, u boje Francuske, kao znak prijateljstva i podrške u borbi protiv kovida-19.“\n„Evropska unija je nesposobnošću i nespremnošću da zaštiti građane svojih zemalja-članica postala prva žrtva virusa korona. Ova politička organizacija, koju su predstavili kao štit iza koga će države moći da se zaklone, nije ni znala, ni mogla da predvidi, reaguje i koordinira ni najmanjom efikasnom akcijom da bi se zaustavila epidemija. I ovde su činjenice neumoljive: dok su zemlje s pravom odlučile da zatvore granice u pokušaju da spreče napredovanje epidemije, predsednica EK Ursula fon der Lajen odvraćala je evropske države od preduzimanja ove mere zdravog razuma. Treba napomenuti da je i Emanuel Makron odmah upozorio Francuze na ’povlačenja u nacionalizam‘.“\n© AP Photo / Thibault CamusMarin Le Pen\n„Ta dijagnoza je, uostalom, potvrđena pre nekoliko nedelja u vreme migrantske krize i ucena Erdogana. Ova Evropa, koja bi trebalo da zaštiti države-članice od migrantskog naleta, odlučila je da proširi proceduru prava na azil. Svet sutrašnjice biće onaj s povratkom granica, nacija i ekonomskog i industrijskog suvereniteta.“\nLe Penova je ponovila rečenicu koju je nedavno izgovorio predsednik Francuske Emanuel Makron: „Ništa više neće biti isto kao pre.“\n„Ova promena ne može biti samo krpljenje, obnova fasade, katalog dobrih namera, već zahteva duboke promene u pristupu i u koncepciji koju moramo da imamo o našem modelu društva. Obezbeđivanje sredstava za tehnološki suverenitet, premeštanje industrijskih aktivnosti, zaštita i promocija naših strateških kompanija - to su izazovi sa kojima ćemo morati da se suočimo posle pobede u ratu protiv virusa korona“, rekla je Le Penova.\n„Znam kakve vrednosti i snaga duha krase srpski narod, kome nikada nije nedostajalo hrabrosti, srčanosti i požrtvovanja u naporima kada je trebalo da se suoči sa velikim izazovima svoje istorije. I ovoga puta ne sumnjam da ćete znati da se izborite i u ovom zajedničkom iskušenju uveravam vas u svu moju solidarnost i naklonost.“\n21 April 2020, 13:201


Pojačane mere zaštite u novosadskim školama i vrtićima | Autonomija\nU cilju sprečavanja širenja virusa korona danas je preduzeće „Ciklonizacija“ iz Novog Sada nastavilo detaljnu dezinfekciju novosadskih škola i vrtića.\nKako je saopšteno, u osnovnim školama virusom korona zaraženo je 36 učenika i 107 zaposlenih, a 850 učenika i 96 zaposlenih su u izolaciji. U srednjim školama, gde se svake druge nedelje nastava realizuje onlajn, zaraženo je 111 učenika i 43 zaposlenih, dok je u izolaciji 359 dece i 50 zaposlenih.\nSaopšteno je i da su uprave svih novosadskih osnovnih i srednjih škola su u stalnom kontaktu sa Institutom za javno zdravlje Vojvodine i u skladu sa njihovim merama i preporukama one i postupaju.\nUkoliko se u odeljenju ili grupi pojavi više od dva slučaja zaraze kod učenika, prelazi se na onlajn nastavu u trajanju od 14 dana, a ukoliko ima više zaraženih, u dva ili više odeljenja jedne smene, ista smena prelazi na onlajn nastavu na 14 dana.\nU poslednjih nedelju dana na koronavirus je bilo pozitivno troje dece koja idu u vrtiće Predškolske ustanove „Radosno detinjstvo“.\nkorona, Novi Sad, škole\nLSV: Vlada da u potpunosti sprovede epidemiološke mere na sahrani patrijarha\nVuletić (GDF): Vlast politički zloupotrebljava smrt patrijarha


» Podrška Evropske unije statističkom sistemu Srbije\nDonacijom kroz projekat „Jačanje statističkog sistema Srbije poboljšanjem metodologija i standarda kroz primenu dobre prakse“, Evropska unija nastaviće da pruža podršku statističkom sistemu Srbije kako bi se dalje razvijao i unapređivao u skladu sa zahtevima u procesu usklađivanja sa Evropskim statističkim sistemom. Na konferenciji koja je održana u Beogradu, najavljena je realizacija ovog projekta, koji finansira EU, sa oko 3,5 miliona evra.\nUvodna izlaganja održali su Piter Everers, direktor Evrostata, zadužen za kooperaciju i međunarodnu saradnju u Evropskom statističkom sisitemu i dr Miladin Kovačević, direktor Republičkog zavoda za statistiku (RZS).\nNa konferenciji je predstavljena harmonizacija metodologija, standarda i pozitivne prakse, koji se primenjuju za proizvodnju pouzdane statističke baze za potrebe društveno-ekonomskog sistema Srbije u procesu pristupanja EU i jačanja svesti o njenom značaju, i to iz perspektive institucija države, privrede, univerziteta, medija i šire javnosti.\nProjekat, čiji je korisnik RZS, fokusiran je na dalji razvoj informaciono-komunikacionog sistema RZS-a, na poboljšanje sistema nacionalnih računa u vezi sa izradom tabela ponude i upotrebe, kao i na unapređenje postojećih i razvoj novih indikatora održivog razvoja. Ove aktivnosti u skladu su sa zahtevima u prosecu usklađivanja sa Evropskim statističkim sistemom.\nU okviru istog projekta, EU je donacijom u vrednosti od 600.000 evra RZS-u obezbedila novu infrastrukturu Centra za obrad upodataka, mrežnu infrastrukturu, servere, računare i ostalu perifernu opremu. Donacija je od velike važnosti kako za implementaciju projekta, tako i za budući rad RZS-a.\nProjekat je počeo u aprilu 2016. i trajaće do decembra 2017, a realizuje ga konzorcijum koji predvodi nemačka komapnija GOPA.\nSkupu su prisustvovali predstavnici Delegacije EU u Srbiji, ministarstava, međunarodnih organizacija, regulatornih tela, naučnih ustanova, kao i predstavnici privrednih komora i poslovnih udruženja.\nUz limunadu o Olimpijskim igrama, sportu, jednakim šansama…


Saobraćaj je umerenog intenziteta, bez vanrednih prekida ili zastoja, a na naplatnim stanicama za sada nema zadržavanja vozila, poručuje Automoto savez Srbije u saopštenju kojim najavljuje izmene u režimu saobraćaja zbog radova na putevima.\nTako će do 31. jula u periodu od 7 do 17 časova osim nedeljom zbog radova na deonici petlja Ostružnica - petlja Orlovača u smeru ka Bubanj Potoku saobraćaj da se odvija desnom voznom trakom, a za saobraćaj će biti zatvorena leva traka.\nOd sutra do 21. juna od 7 do 17 časova izvodiće se radovi na deonici Vlasotince - Grdelica, u mestu Kozare, a saobraćaj će se odvijati naizmeničnim propuštanjem vozila.\nDo 30. juna zbog radova na uklapanju Kraka 3 sa novoizgrađenom petljom Bubanj Potok u smeru ka Nišu izmenjen režim saobraćaja od bivše naplatne stanice Bubanj Potok do skretanja za robnu kuću IKEA i to tako da će se u smeru ka Nišu odvijati preticajnom trakom desnog kolovoza auto-puta, kao i peticajnom trakom suprotnog smera Niš-Beograd, dok se saobraćaj u smeru ka Beogradu odvija zaustavnom i voznom trakom.\nNa Obilaznici oko Beograda za saobraćaj je zatvoren prolazak podvožnjakom ispod auto-puta, pa se saobraćaj sa Obilaznice oko Beograda u smeru ka Beogradu odvija preko petlje Tranšped.\nOd danas u 22 časa do 17. juna do 5 časova izvodiće se radovi na demontaži starih "P" i "G" portala i portalnih tabli na petljama Geneks, Sava Centar, Bežanijska Kosa i Beograd i to veceras od 22 do sutra u pet na petlji Geneks i petlji Sava Centar, u smeru ka Nišu.\nSutra od 22 do 5 časova raovi će se obavljati na petlji Geneks i petlji Beograd u smeru ka Beogradu, a na petlji Bežanijska Kosa u smeru ka Nišu.\nU zoni radova biće zatvorena zaustavna, vozna i delimično isključne saobraćajne trake na tim petljama auto-puta kroz grad Beograd, a saobraćaj će se odvijati preticajnom trakom i usporeno na isključnim saobraćajnim trakama, sa kratkotrajnim obustavama do 15 minuta.\nPrema informacijama Uprave granične Policije na putničkim terminalima na graničnim prelazima vozila se ne zadržavaju, dok na teretnim terminalima čekaju na izlazak iz zemlje po tri sata na Kelebijia, Batrovcima i Horgošu.\nPOVOLJNI USLOVI ZA VOZAČE Saobraćaj bez zastoja i vanrednih prekida\nIZMENA REŽIMA SAOBRAĆAJA Uslovi za vožnju za sada povoljni, oprez zbog kiše


Stojiljković: Moguća je i koalicija DS-SNS | Autonomija\nStojiljković: Moguća je i koalicija DS-SNS\nAko alternativa tome bude mršava većina u parlamentu ili nemogućnost formiranja vlade\nPolitikolog Zoran Stojiljković izjavio je danas da su nakon izbora u Srbiji moguće razne koalicije za formiranje Vlade Srbije i ocenio da ne treba isključiti ni mogućnost formiranja “velike koalicije”, između Demokratske stranke (DS) i Srpske napredne stranke.\n“Ako alternativa tome bude mršava većina u parlamentu ili nemogućnost formiranja vlade, velika koalicija je moguća”, rekao je Stojiljković na konferenciji za novinare u Medija centru Vojvodine.\nDodao je da se na izborima bira između “neuspešne vlasti” i “neubedljive alternative” i ocenio da će prava kampanja uslediti tek u poslednjih 10 do 15 dana pred izbore.\n„Građani su veoma cinično raspoloženi prema političkoj eliti i kada bi nekim čudom to mogli, oni bi smenili tri četvrtine i pozicinih i opozicionih političara”, rekao je Stojiljković.\nOcenio je da se u Srbiji mora menjati politički sistem, odnosno mora se ukinuti „partokratija”, ojačati parlament i nezavisna tela, kako bi se suzbila široko rasprostranjena korupcija.\nPolitikolog Duško Radosavljević kritikovao je kandidata DS-a za predsednika Srbije Borisa Tadića i rekao da su takozvanim skraćivanjem mandata on i njegova partija počinili „opasan presedan” za demokratiju.\nOcenio je da je DS taj potez povukao jer joj je Tadić „poslednji adut” za opstanak na vlasti.\nRadosavljević je rekao da je dobro što i nacionalne manjine imaju svoje kandidate na izborima, poput predsednika Saveza vojvođanskih Mađara Ištvana Pastora, ali je ocenio da kandidatra sandžačkog muftije Muamera Zukorlića nije dobra, jer „sveštenim licima nije mesto u politici”.\nSociolog Bojan Panaotović ocenio je da stranke u predizbornoj kampanji građanima nude „spiskove lepih želja”, ali ne govore o tome kako će konkretno da ispune ta silna obećanja.\n„Niko ne kaže na koji konkretan nacicn misli da otvori nova radna mesta ili privuče milijarde evra investicija u Srbiju, i to je ono što treba da nas zabrine”, ocenio je Panaotović.


Bugatti i Rimac Automobili su ozvaničili saradnju - Otkup automobila\nOtkup automobila » Blog » Bugatti i Rimac Automobili su ozvaničili saradnju\nRezultat saradnje kompanije Bugatti (Porsche) i hrvatskog proizvođača Rimac Automobili je najnoviji ogranak Bugatti Rimac LLC, sa fabrikom stacioniranom u Francuskoj (Molsheim).\nOzvaničenost saradnje značila je i uključivanje specijalizovane firme za razvoj napredne tehnologije za električna vozila, Rimac Automobili, u saradnju sa velikom kompanijom Porsche, krovne firme kojoj Bugatti pripada.\nČime je rezultiralo ozvaničenje saradnje?\nNova kompanija, Bugatti Rimac LLC je 45% u vlasništvu kompanije Porsche, a 55% pripada mladoj firmi Rimac Group, gde je CEO Mate Rimac, mladi hrvatski preduzetnik sa udelom od 37% vlasništva.\nPredsedavaući kompanije Porsche, Oliver Blume i njegov zamenik, Lutz Meschke, igraće ulogu supervizora kada krene program razvoja. Bugatti Rimac će u budućnosti biti stacionirana u Hrvatskoj, a glavnu izvršnu ulogu imaće Mate Rimac, uz pomoć bivšeg direktora firme Bugatti, Cristophe Piochon-a.\nMate Rimac je izjavio kako je počastvovan što će biti na čelu jedne takve grupe ljudi, koja će raditi na ovom revolucionarnom konceptu. Naročito je optimističan prema tome kakvu će ulogu Bugatti Rimac imati na kompletno tržište prilikom razvijanja i plasiranja hiperautomobila sa specijalizovanom tehnologijom.\nKompanija Porsche planira da ima ulogu stratgeijsko partnera, dok će operativniji deo posla obavljati stručnjaci iz Rimac Automobili grupe, ali je ipak velika želja sa obe strane za zajedničku saradnju.\nKakvi su planovi za razvoj?\nPlan je da Bugatti Rimac ima zasebno odeljenje posvećeno razvoju nove tehnologije, gde će se implementirati i ralizovati nove ideje u vezi sa pogonskim sklopom vozila, baterijama i svim ostalim komponentama.\nUprkos svemu, Bugatti i Rimac će ostati odvojeni brendovi, zadržavajući svoje trenutne proizvodne kapacitete u svojim državama. Planira se da od 2023. godine ako sve bude išlo kako treba, novoformirana kompanija bude stacionirana na lokalitetu Rimac Campus u okolini Zagreba i da ujedno uposli 2.500 ljudi.\nOva saranja će imati uticaj na razvoj obe kompanije, a naročito na Bugatti, s obzirom da se razmatra preuzimanje tehnologije električnog napona velike snage namenjenje sportskim električnim automobilima i to kao zamena za W16 benzinske motore.\nPored zajedničkih planova, dve firme nastavljaju da rade na svojim planovima, pa tako programi Rimac Nevera i Chiron hypercar nastavljaju da rade zasebno. Iako se radi o zasebnim programima, Oliver Blume smatra da bi saradnja mogla da doprinese u budućnosti, a istakao je veliko iskustvo kompanije Bugatti u proizvodnji snažnih hiper automobila i sjajnu tehnologiju koju primenjuju u kompaniji Rimac.\nOno što je zanimljivo je to što je celokupan plan za razvoj planiran u Hrvatskoj, našem suseda, pa će tako i ljudi sa ovih prostora imati priliku da se možda bolje upoznaju sa inovacijama u svetu automobilizma. Iako su to sjajni planovi za budućnost, u Srbiji još uvek nema sličnih inicijativa, a najveći broj kupaca se i dalje oslanja na kupoprodaju polovnih vozila.\nUkoliko želite da prodate stari automobil i planirate da tako uštedite za kupovinu novog, na pravom ste mestu. Otkup polovnih automobila je naša uža specijalnost, a kupujemo bukvalno sve.\nBez obzira na model ili stanje, možete nas pozvati. Vršimo besplatnu procenu vrednosti automobila i nakon toga nudimo realne cene. Havarisani automobili su takođe nešto što redovno kupujemo, tako da nemojte mnogo razmišljati, jer možete dobiti keš na ruke za bilo šta što imate na prodaju.


Uspešan start "Milšped"-a u Albaniji - Uskoro predstavništvo i u BiH - Pluton Logistics\n08/05/2014 04/05/2017 marko Balfin, Carrefour, CBM Albania, Drač, Kerfur, Marinopoulos SA, Milšped, Milšped Albanija, Milšped BiH, Tirana\nPrvi mesec operativnog poslovanja preduzeća „Milšped Albanija“ prošao je bez većih problema i u najboljem mogućem redu, navela je ta kompanija na svom sajtu.\n– To je rezultat jasnog plana i uhodanih procedura koje sprovode zaposleni u „Milšpedu“ Albanija i timovi za podršku prilikom otvaranja „Milšped“-ovih preduzeća u regionu. Svuda se primenjuju ista sistemska i softverska rešenja, a u ponudi je kompletna logistička usluga. U drugoj polovini 2014. „Milšped“ će početi da radi i u Bosni i Hercegovini, čime će biti zaokružena regionalna pokrivenost tržišta – naveo je „Milšped“ na svom sajtu.\nInače, „Milšped“ Albanija je „joint-venture“ kompanija „Milšped Grupe“ i „Balfin Grupe“, a nastala je radi zajedničkog nastupa na tržištu Albanije u domenu logističkih usluga. Sa prvim klijentom „CBM Albania“-delom grčkog „Marinopoulos SA“, ekskluzivne franšize francuskog „Carrefour“ za region Balkana, potpisan je višegodišnji ugovor koji se već realizuje.\nSavremeni skladišni prostor „Milšpeda“ Albanija nalazi se uz autoput Tirana-Drač i površine je 4.800 m2. Deo skladišta je u različitim temperaturnim režimima u rasponu od -20 do +6 C. Distibucija robe se obavlja transportnim sredstvima poslednje generacije.\n← Srpski startap „TruckTrack“ dobio 260.000 EUR od investitora iz Londona\n“Paraćinka“ povećala izvoz 62% →


MOJA PRVA PLATA: Prijava kandidata počinje 8. oktobra – Zrenjanin\nMOJA PRVA PLATA: Prijava kandidata počinje 8. oktobra\n01/10/2020 09/10/2020 List Zrenjanin\nVlada Republike Srbije saopštila je da je prijava poslodavaca za učešće u programu „Moja prva plata“ završena. Pristiglo je više od 10.000 prijava zainteresovanih kompanija, koje su oglasile približno 17.000 pozicija za 28.000 radnih mesta.\nU toku je provera ispunjenosti uslova kompanija za učešće u programu i stručno definisanje svih pozicija. Pri tome, više od 70 odsto pozicija koje su kompanije prijavile dostupno je za kandidate sa završenom srednjom školom, a prijave poslodavaca stigle su iz čitave Srbije, različitih delatnosti i obima kompanija.\nCilj program jeste osposobljavanje za rad na konkretnim poslovima i potrebno je da svaka pozicija ispuni zahteve u pogledu sticanja znanja i veština, kako bi mladi ljudi po završetku programa bili kompetentniji i bolje pripremljeni za rad. Posle utvrđivanja konačne liste kompanija i pozicija na koje se kandidati mogu javiti, 8. oktobra biće otvoren poziv za prijavu zainteresovanih kandidata.\nZa oglašavanje pozicija i prijave kandidata, napravljen jedinstveni portal koji je omogućio privredi i mladima da ne moraju ništa da dostavljaju u papirnom obliku, već sve potrebno mogu da odrade elektronski, putem Portala Moja prva plata.\nVlada Srbije je program „Moja prva plata“ pokrenula sa ciljem da se podstakne osposobljavanje za rad mladih ljudi i pruži podrška privredi u rešavanju problema nedostatka kadrova. Priliku da steknu radno iskustvo, pa i potencijalno buduće zasposlenje, imaće 10.000 mladih, u šta će država investirati dve milijarde dinara.\n„MOJA PRVA PLATA“ U 2021. GODINI: Podsticaj za mlade\n← USPEŠNO ZAVRŠENA OBUKA U „HERC SECURITY”: Tim koji ostvaruje rezultate\nZAŠTO ZRENJANIN VAŽI ZA GRAD SPORTA I ČEMU ĆE DOPRINETI ISTOIMENO EVROPSKO PRIZNANJE →